text: 1Ti awal kadim keneh, Pangandika teh geus jumeneng. Eta Pangandika manunggal jeung Allah tur Pangandika teh nya Allah tea. 2Manunggalna jeung Allah teh, ti awitna keneh. 3Sakur jajadian alam, nya Anjeunna anu ngajadikeunana. Mun lain ku Anjeunna mah, sakur nu geus gumelar teh pamohalan aya. 4Eta Pangandika teh, sumbering hirup; ari hirup tea jadi caang atawa papadangna umat manusa. 5Caang teh, gumebyar di alam poek tur ku poek henteu kaungkulan pangawasana. 6Jol bae, sumping hiji utusan Allah, Yahya jenenganana. 7Sumpingna, pikeun jadi saksi nu baris nerangkeun saha eta Papadang teh, supaya ku lantaran anjeunna, eta Papadang teh dipercaya ku umat manusa. 8Ari anjeunna mah, lain Caang tea; da anjeunna mah, sakadar utusan anu kudu nerangkeun saha eta Caang teh. 9Tapi Caang anu sajatina mah, — nu nyaangan unggal jelema — nuju sumping ka alam dunya. 10Anjeunna teh parantos aya di alam dunya, — kenging-Na ngajadikeun tea — tapi pangeusi dunya teh teu wawuheun. 11Sumping-Na teh, nya ka nu jadi milik-Na ku anjeun, tapi ku umat-Na henteu ditarima. 12Tapi sing saha anu daek narima sarta percaya ka Anjeunna, ku Allah dipaparinan hak jadi putra-Na. 13Kituna teh, lain ku sabab turunan; lain oge ku jalan anu ilahar anu lumrah di manusa, tapi estu ku kakawasaan Allah bae. 14Eta Pangandika teh geus mijalma, aya dina hirup kumbuh urang sarta ku urang kasaksian kamulyaana-Na, nya eta kamulyaan anu dinugrahakeun ku Ingkang Rama ka Putra Tunggal, nu sajati tur leber ku sih kurnia. 15Ngeunaan Anjeunna, Yahya nerangkeun, “Tah ieu Anjeunna teh; anu cek kami: Engke, pandeurieun kami rek sumping Anjeunna anu aya-Na heulaeun kami; sabab jumenengna teh, samemeh kami gumelar. 16Ku kajembaran manah-Na, urang sarerea geus kaseundeuhan sih kurnia anu taya wates wangenna. 17Nabi Musa ka urang geus mere hukum Toret, ari Isa Al Masih mah, ngadatangkeun sih kurnia jeung kasayaktian. 18Saurang ge, can aya anu geus nenjo Allah. Tapi ku Anjeunna, — anu jadi Putra Tunggal Allah, anu hirup-Na dina pangkonan Rama — Allah teh bakal dinyatakeun ka urang.” 19Waktu Nabi Yahya ditaros ku utusan urang Yahudi di Yerusalem, nya eta panghulu-panghulu agung sarta urang Lewi, “Saha tea anjeunna teh?” 20Ku Nabi Yahya diwaler sajujurna bae, saurna, “Kaula lain Al Masih!” 21Pok deui nu naros teh, “Upami kitu, saha atuh? Naha Nabi Elias?” Walerna deui, “Lain.” 22Pok deui nararos, “Saha tea atuh? Simkuring kudu mawa jawaban ka nu ngutus. Cobi, saha salira teh?” 23Walerna, “Kami teh, nya eta soara anu cumeluk di alas kikisik kieu: ‘Geura lelempeng pijalaneun Pangeran,’ sakumaha pilahir Nabi Yesaya.” 24Di antara eta utusan-utusan teh, aya sababaraha urang Parisi. 25Aranjeunna mariksa kieu, “Naon margina atuh anjeun ngabaptis, padahal Al Masih, lain; Nabi Elias, lain; nabi anu keur didago-dago oge, lain!” 26Ku Yahya diwaler, “Kaula mah ngabaptis oge ku cai; tapi di antara aranjeun teh, saenyana, geus aya Anu ku aranjeun teu kawawuhan; 27nya nu sumping-Na teh, pandeurieun kaula tea. Muka tali tarumpahna oge, kaula mah henteu wani.” 28Eta kajadian teh di daerah Betania, peuntaseun walungan Ciyordan, anu ku Nabi Yahya dianggo tempat ngabaptis tea. 29Poe isukna, Nabi Yahya ningali Isa bade mendakan anjeunna; tuluy dituduhkeun, saurna, “Tarenjo tuh, Anak Domba Allah, anu kawasa mupus dosa alam dunya. 30Nya Anjeunna nu dimaksud ku kami teh, anu cek kami, ‘Pandeurieun kami, tangtu sumping Anjeunna anu aya-Na heulaeun kami; sabab jumeneng-Na oge, samemeh kami gumelar.’ 31Mimitina mah, kami oge henteu wawuh ka Anjeunna teh. Sanajan kitu, nu matak kami diutus jeung ngabaptis ku cai teh, supaya ngawawuhkeun Anjeunna ka bangsa Israil.” 32Nabi Yahya masihan deui panaksen, saurna, “Kami geus nyaksian Ruh lungsur ti langit mangrupa manuk japati, eunteup kana salira-Na. 33Tadina mah, kami can wawuh ka Anjeunna. Tapi Allah, anu nimbalan ka kami kudu ngabaptis ku cai, samemehna geus netelakeun ciciren-Na ka kami, timbalana-Na: ‘Samangsa- mangsa maneh nenjo aya Ruh lungsur terus eunteup ka hiji jelema, eta teh Anjeunna anu bakal ngabaptis ku Ruh Allah.’ 34Geus katenjo eta teh ku kami. Ku sabab eta, ayeuna kami mere panaksen: Anjeunna teh Putra Allah.” 35Isukna, Nabi Yahya ngadeg deui di tempat eta keneh bareng jeung dua muridna. 36Waktu anjeunna ningali Isa ngalangkung, ngalahir, “Tuh, tenjo Anjeunna, nu diibaratkeun Anak Domba Allah tea!” 37Kadengeeun ku muridna anu duaan, tuluy bae duanana nuturkeun Isa. 38Isa nyoreang ka pungkur, anu naluturkeun teh dipariksa, “Nareangan naon?” Piunjukna, “Rabi (hartina Guru), dupi linggih di mana?” 39Saur Isa ka maranehna, “Tuturkeun bae Kami, engke ge nyaho.” Maranehna tuluy naluturkeun; jadi bae nyarahoeun panglinggihana-Na sarta poe eta mah, maranehna ngendek heula di Anjeunna. Harita teh kira-kira pukul opat. 40Salah saurang anu ngadenge pilahir Yahya anu terus nuturkeun Isa, nya eta Andreas, dulurna Simon Petrus. 41Tuluy manehna nepungan heula Simon dulurna, pok cacarita, “Kuring mah geus papanggih jeung Al Masih.” 42Tuluy Petrus dibawa ngadeuheus ka Isa. Manehna ku Isa diteuteup, tuluy saur-Na, “Ieu teh Simon, anak Yonas. Anjeun bakal dilandih Kepas (Kepas teh, nya Petrus tea nu hartina: Batu karang).” 43Poe isukna, Isa mutuskeun angkat ka Galilea. Di dinya pendak jeung Pilipus, saur-Na, “Tuturkeun Kami!” 44Pilipus teh asalna urang Betsaida, lemburna Andreas jeung Petrus. 45Pilipus tepung jeung Natanael, pok nyarita, “Kuring mah geus papanggih jeung anu disebut-sebut ku Nabi Musa jeung nabi-nabi sejen dina Kitab Toret tea, jenenganana Isa, Putra Yusup ti Nasaret.” 46Cek Natanael, “Wah, na aya kitu kira-kirana barang hade asal ti Nasaret?” 47Jawab Pilipus, “Ayeuna mah hayu urang saksikeun bae!” Kakara oge Natanael datang, Isa geus ngalahir manten, saur-Na, “Tah ieu urang Israil tulen anu euweuh kuciwana teh.” 48Pihatur Natanael, “Naha geuning uninga ka abdi?” Waler Isa, “Memeh maneh dicalukan ku Pilipus, ku Kami geus katenjo aya di handapeun tangkal kondang.” 49Cek Natanael, “Rabi, Jungjunan teh Putra Allah, Raja urang Yahudi!” 50Saur Isa, “Naha eta kayakinan anjeun teh lantaran cek Kami bieu maneh geus katenjo ku Kami handapeun tangkal kondang? Loba keneh anu leuwih aheng batan eta, geura engke oge kasaksian.” 51Saur-Na deui, “Cek Kami, saenyana, maneh bakal nenjo langit muka jeung malaikat-malaikat turun unggah ka Kersa Putra Manusa.”


c: text/html

text:
Gula
Dina pamakéan sacara umum, gula nujul ka sukrosa, atawa "gula bodas", disakarida kristalin warna bodas. Gula bodas ieu mangrupa nu pangmindengna dipaké pikeun ngarobah rasa jeung sipat katuangan. Gula bodas ieu sacara komersil dijieun tina tiwu atawa bit. Aya ogé gula tradisional nu dijieun tina cai kawung.
Gula "basajan", atawa monosakarida, kayaning glukosa, mangrupa gudang énérgi anu dipaké ku sél.
Pikeun iber lianna ngeunaan gula, baca monosakarida jeung disakarida.
Daptar eusi
Produksi[édit | sunting sumber]
Gula téh munggaran diproduksi di India. Nu marengan Iskandar Agung nyebutkeun ayana "madu nu dihasilkeun tanpa bantuan éngang"; salajengna mah gula téh dipopulérkeun ku urang Arab nu ngabudidayakeun tutuwuhan gula di Sisilia jeung Spanyol. Najan kitu, gula kakara nyaingan madu di Éropa sanggeusna Perang Salib. Bangsa Spanyol mimiti melak tiwu di Hindia Kulon taun 1506 jeung di Kuba taun 1523. Di Brazil mah tiwu téh mimiti dipelak ku bangsa Portugis taun 1532.
Gula bodas atawa sukrosa téh diékstraksi tina sumber tutuwuhan, nu utama mah nyaéta tiwu (Saccharum spp.) jeung bit (Beta vulgaris), nu ngandung gula 12%–20% tina beurat garingna. Sababaraha sumber lianna, di antarana korma (Phoenix dactylifera), sorgum (Sorghum vulgare), jeung kawung (Arengga pinnata). Dina taun finansial 2001/2002, produksi gula di sakuliah dunya téh nepi ka 134,1 juta ton.
Produsén utama gula tiwu nyaéta nu boga iklim haneut, kayaning Brazil, India, Cina, jeung Australia. daérah nu panglobana ngahasilkeun gula nyaéta Amérika Latin, AS, jeung bangsa-bangsa Karibia. Ieu béda jeung produksi gula bit, nu lolobana dihasilkeun di wewengkon nu iklimna leuwih tiis: Éropa kalér-ngulon jeung wétan, Jepang kalér, sarta sababaraha daérah di AS, misalna Kalifornia.
Gula tiwu[édit | sunting sumber]
Sanggeus dikumpulkeun, batang tiwu diancurkeun pikeun diala cairanana bari disaring. Cairan ieu lajeng diolah pikeun miceun kokotor (biasana maké kapur (kalsium oksida), lajeng dinétralkeun maké sulfur dioksida. Cairan ieu lajeng digolakkeun, sahingga kokotorna (nu ngendap jeung busana) bisa dipiceun. Salajengna, cairan ieu ditiiskeun (biasana bari dikocék) sangkan gulana ngakristal.
Gula kawung & kalapa[édit | sunting sumber]
Sacara tradisional, masarakat Nusantara geus mikawanoh gula, nyaéta anu dijieun tina lahang kawung atawa kalapa. Gula beureum ieu dijieun ku cara nu méh sarua, nyaéta ku cara manaskeun éta lahang nepi ka kuled pisan, anu salajengna dicitak jadi bentuk ganduan.
Gula bit[édit | sunting sumber]
Bit nu geus dikumbah disiksik, lajeng gulana diékstraksi ku cai panas. Kokotorna diendapkeun maké alkali kapur jeung karbon dioksida. Sanggeus disaring, jusna dipekatkeun ku jalan dipanaskeun nepi ka padetanana 70%-an. Gulana diékstrak maké cara kristalisasi nu dikontrol, ngahasilkeun kristal gula anu dipisahkeun maké séntrifusa. Cairan anu geus teu bisa diala gulana, disebut molaseu, ilaharna dipaké pikeun maraban sapi.
Kimia[édit | sunting sumber]
Dina biokimia, gula mangrupakeun molekul pang basajanna nu bisa diidéntifikasi salaku karbohidrat, nu ngawengku monosakarida jeung disakarida, trisakarida jeung oligosakarida, nyaéta gula nu diwangun ku hiji, dua, tilu unit atawa leuwih. Gula ngandung gugus aldehid (-CHO) atawa keton (C=O), nu duanana ngandung beungkeut ganda karbon-oksigén, sahingga gula téh réaktif. Gula lolobana nedunan rumus (CH2O)n , nu n-na antara 3 jeung 7. Nu teu cocog, di antarana déoksiribosa, nu ngaranna nunjukkeun "leungit"na hiji oksigén. Lian ti dikelompokkeun dumasar gugus réaktifna, gula ogé dikelompokkeun dumasar jumlah karbon nu dikandungna. Turunan triosa (C3H6O3) mangrupakeun antara dina glikolisis. Pentosa (gula 5 karbon) nu ngawengku ribosa jeung déoksiribosa, aya dina asam nukléat. Ribosa ogé mangrupakeun komponén sababaraha bahan kimia nu penting dina prosés métabolisme, kayaning NADH jeung ATP. Héksosa (gula 6 karbon), di antarana glukosa nu mangrupakeun substrat universal pikeun ngahasilkeun énérgi dina bentuk ATP. Dina potosintésis, tutuwuhan ngahaslikeun glukosa nu lajeng dirobah pikeun simpenan salaku cadangan énérgi dina bentuk karbohidrat lianna kayaning aci, atawa salaku sukrosa dina tiwu jeung bit.
Pentosa jeung héksosa loba nu bisa ngabentuk struktur cingcin. Dina bentuk nutup modél kieu, gugus aldehida atawa ketonna jadi teu bébas, sahingga loba réaksi nu jadi ciri gugus-gugus ieu teu bisa metu. Glukosa dina leyuran lolobana aya dina bentuk cingcin dina kasatimbangan, nu ngandung molekul ranté-muka kurang ti 0,1%.
Monosakarida dina bentuk ranté-nutup bisa ngabentuk beungkeut glikosida jeung monosakarida lianna, ngabentuk disakarida, samisal sukrosa, jeung polisakarida, samisal aci. Saméméh dipaké dina métabolisme, beungkeut glikosida ieu kudu dihidrolisis atawa dipegatkeun ku énzim nu tangtu. Sanggeus dicerna sarta diserep, monosakarida utama nu aya dina getih jeung jaringan jero, nyaéta glukosa, fruktosa, jeung galaktosa.
Istilah "gliko-" nunjukkeun ayana gula dina zat non-karbohidrat, contona glikoprotéin: protéin ngabeungkeut gula.
Nu kaasup gula basajan, di antarana sukrosa, fruktosa, glukosa, galaktosa, maltosa, laktosa, jeung mannosa. Golongan disakarida nu paling ilahar téh sukrosa (gula tiwu atawa bit - diwangun ku hiji glukosa jeung hiji fruktosa), laktosa (gula susu - diwangun ku hiji glukosa jeung hiji galaktosa), jeung maltosa (diwangun ku dua glukosa). Rumus disakarida ieu nyaéta C12H22O11.
Sukrosa bisa dirobah ku dihidrolisis jadi sirop fruktosa jeung glukosa, ngahasilkeun naon nu disebut invert sugar. Sirop ieu leuwih amis batan sukrosa aslina, sarta leuwih kapaké di industri pangan, sabab teu gampang ngalaman kristalisasi sahingga produk ahirna leuwih lemes.
Sajarah[édit | sunting sumber]
Nyieun gula ku cara nguapkeun jus tiwu dikembangkeun di India, kira 500 MM. Tiwu téh jukut tropis, nu sigana mah pituin Guinéa Anyar. Dina mangsa prasajarah, budayana sumebar ka Kapuloan Pasipik jeung India. Kira taun 200 MM, tiwu geus dipelak di Cina. Urang Kulon kakara wanoh jeung tiwu dina mangsa ékspédisi militér ka India. Nearchos, salah saurang komandan Iskandar Agung, ngagambarkeun tiwu salaku "jukut nu ngahasilkeun madu tanpa nyiruan."
Kaséhatan[édit | sunting sumber]
Taun 2003, aya laporan ti opat agén UN, WHO jeung FAO, nu dirumuskeun ku 30 urang ahli internasional. Laporan ieu nyebutkeun yén konsumsi gula ulah leuwih ti 10%. Tapi, Asosiasi Gula[1] di AS keukeuh yén saparapat ti dahareun jeung inuman urang téh ngandung gula, sarta teu ngabalukarkeun naon-naon.
Baca ogé[édit | sunting sumber]
Rujukan[édit | sunting sumber]
- Sugar, Wikipédia édisi basa Inggris (17 April 2006)
- A C Hannah, The International Sugar Trade, ISBN 1-85573-069-3
Tumbu kaluar[édit | sunting sumber]
Sajarah & budaya[édit | sunting sumber]
Pangan[édit | sunting sumber]
Kaséhatan[édit | sunting sumber]
Dagang[édit | sunting sumber]
- Wide range of information about sugars, from the Canadian Sugar Institute, a non-profit trade association of Canada's refined sugar manufacturers.
- Least Developed Countries sugar site
- African, Caribbean and Pacific sugar exporters
- Sugar Traders Association of the UK
- European Union sugar regime proposals
- WTO ruling on EU sugar regime
- US Sugar Import Program
- Sugar statistics
Gula jeung hiperaktivitas[édit | sunting sumber]
- "Sugar Buzz, Fiber Know-How" article from WebMD
- "The Myth of the Sugar Buzz" article from Skepticism.Net

robotstxt: allowed

filter: keep


text: 1Widi Allah pikeun manjing ka tempat pangreureuhan Mantenna, saenyana laku keneh tepi ka kiwari. Tinggal urangna anu kudu ati-ati, sangkan ulah aya anu nepi ka tinggaleun cara maranehna. 2Padahal maranehna oge kawas urang ngadarenge uaranana. Tapi tetela, eta uaran anu sakitu pentingna teh, pikeun maranehna mah teu aya berkahna lantaran ngadarenge ge embung percaya. 3Tapi urang, anu percaya saestu-estuna, tangtu widi ka tempat pangreureuhan Mantenna, tempat anu ku Mantenna ditimbalkeun: “Bawaning amarah, Kami nepi ka sumpah: Maranehna hamo asup ka tempat pangreureuhan Kami.” Kitu ditimbalkeunana, sanajan saniskara padamelana-Na geus rengse ti barang dunya dijadikeun. 4Tumali jeung poe anu katujuh, aya timbalan anu kieu: “Dina poe nu katujuh, Allah reureuh tina sagala damel-Na.” 5Parandene, bet aya timbalana-Na, anu ungelna: “Maranehna hamo manjing ka tempat pangreureuhan Kami.” Naha? 6Jadi, tetela aya hiji tempat reureuh, anu bisa kajugjug ku sabagian manusa. Tapi jelema-jelema anu pangheulana ngadarenge uaran anu sakitu pentingna, malah teu barisa nepi ka dinya lantaran arembung nurut. 7Ku sabab eta, sakumaha urang terang, Allah teh nyayagian keneh hiji poe anu disebut “Poe ieu,” anu enggeus mangpirang-pirang alam ku Mantenna ditimbalkeun ku parantaraan Daud, ungelna: “Upama maraneh, poe ieu, ngadenge timbalana-Na, poma ulah mengpet hate.” 8Upama jaman harita Yosua bisa mingpin rayatna ka tempat pangreureuhan Allah tea, Allah teh moal kantos nyayagian poe sejen. 9Jadi, umat Allah teh masih keneh kudu nunggu datangna hiji Sabat (poe kareureuhan) nu sajatina. 10Sabab sing saha anu manjing ka tempat pangreureuhan Allah, baris reureuh tina sagala kawajibanana; sakumaha Allah oge anu geus reureuh tina sagala damel-Na. 11Ku sabab eta, urang kudu ihtiar sing junun malar bisa asup ka eta tempat; ulah nepi ka tikosewad lantaran wangkelang cara anu daroraka tea. 12Pangandika Allah teh, saestu hirup tur kawasa; leuwih seukeut alah batan ti pedang anu dua pangadekna, bisa parat kana puseurna nyawa jeung roh, sanggup tembus kana sungsum reujeung tulang, sanggup maca kalayang taliti sagala angen-angen jeung pipikiran manusa. 13Taya hiji mahluk anu bisa nyingkuran Mantenna, kabeh ge nembrak nonggerak di hadirat-Na. Nya ka Mantenna urang kudu tanggung jawab teh. 14Sing pageuh ngagem iman kapercayaan teh. Sabab urang boga Imam Agung anu geus nyungsi sawarga, nya eta Isa, Putra Allah. 15Imam Agung urang teh kalintang mihawatirna kana kahengkeran urang, da puguh Anjeunna oge geus sami-sami ngarandapan cocoba kawas urang. Bedana teh, Anjeunna mah teu kagungan dosa. 16Ku hal eta, urang teh bisa ngarasa reugreug nya hate nyolondo ka payuneun singgasana Allah anu maha welas asih. Tanwande, urang, ku Mantenna diangken, ditampi kalayan asih sarta dipaparin rahmat dina danget urang butuh.


text:
Tumpeng
Tumpeng nya éta kadaharan has masarakat Jawa anu sok kapangguh dina sagala rupa upacara, saperti salametan, muludan, ngaruat, atawa sukuran.[1] Komo ka béh dieukeun mah tumpeng téh teu ngan saukur pikeun upacara kaagamaan anu boga sipat sakral, tapi ogé pikeun perayaan-perayaan anu boga sipat profan, saperti acara tepang taun, sukuran mimiti bubuka film, sukuran bubuka tempat usaha, jsb. [1] Sangu anu dijieun congcot ieu dawam diteundeun dina tampah (nampan tina anyaman awi anu wangunna buleud) kalayan dikurilingan ku lauk jeung kadaharan séjénna.[1]
Cara Nyieun Tumpeng[édit | sunting sumber]
Sangu tumpeng ampir sok jadi kadaharan istimiwa anu disajikan dina acara-acara husus. Ieu di handap mangrupa cara pikeun nyieun tumpeng :
- Campur 200 g béas ketan bodas jeung 1 kg béas, sangkan sangu tumpeng jadi pulen sarta gampang dijieun.[2]
- Keueum campuran béas salila 8 -10 jam ambéh gancang asak sarta hasilna alus, tuluy seupan salila 1/2 jam nepi ka satengah asak.[2]
- Asupkeun béas nu geus diseupan kana cai santen anu ngagolak, bareng jeung daun salam/daun pandan sarta uyah, tuluy diasakan nepi ka cai santenna saat/béak. [2]
- Tambahan sasendok cai jeruk nipis dina unggal 1.500 ml santen.[2]
- Sanggeus béas asak, ulah digalok deui, ingkeun dina panci anu nutup salila 15 menit, kakara seupan nepi ka garing sarta asak.[2]
- Sangkan alus, paké hiasan tina wortel, peterseli, bangkoang, cabé beureum, tomat, atawa sayuran séjén.[2]


text:
Ngadabrul Toléat ti Jaman ka Jaman
Dina poé Juma’ah isukan, ping 10 Oktober 2014 kalawan wancina ti peuting jam satengah dalapan nepikeun ka réngsé baris diayakeun acara ngadabrul ngeunaan Toléat Ti Jaman Ka Jaman. Ieu acara baris dilumangsungkeun di Sanggar Seni Ringkang Nonoman, jalan Panji Blok Kartadara Selatan, Kelurahan Cigadung.
Dina ieu acara baris diluuhan ku Pa Amar salaku murid Mang Parman anu nyiptakeun Toléat jeung Nandang Kusnandar, S.Sn salaku Ethnomusicolog. Aranjeunna jadi narasumber dina ieu acara.
Ieu acara bakal direuah-reuah ogé ku pidangan Toléat Kalangenan jeung Téater Lorong ti SMKI Bandung.
(Gambar ti twitter @kotaSUBANG)
Rumawat Padjadjaran Miéling Radén Machjar Angga Koesoemadinata
Balé Rumawat Padjadjaran kalawan meunang pangrojong ti Bank BJB baris ngayakeun pidangan Rumawat Padjadjaran dina raraga Miéling Radén Machjar Angga Keosoemadinata. Inyana mangrupakeun salasahiji seniman Sunda anu kahot di jamanna. Anjeunna anu nyieun sistem notasi nasa Sunda jeung anu manggihan 17 tangga nada Sunda.
Ieu pidangan téh dina wangun diskusi jeung pagelaran anu baris dilumangsungkeun di Balé Rumawat Universitas Padjadjaran Bandung, Jalan Dipati Ukur No. 35. Kalayan waktuna dina poé Kemis ping 9 Oktober 2014 pasosoré jam satengah opat nepikeun ka satengan genep.
Ieu pagelaran téh bisa didongdon ku saha waé kalawan henteu kudu maké waragad alias haratis. Mangga ka anu panasaran jeung mikaresep kana ieu pidangan bisa langsung datang dina waktuna.
(Gambar meunang nginjeum ti pesbuk)
PON XIX 2016 Jawa Barat Dilumangsungkeun di 14 Wewengkon
Sayaga ti anggalna kénéh, panatacalagara PON ka-19 di Jawa Barat geus nyayagakeun sagala rupana. Utamana nyayagakeun tempat tatandang sakabéh cabang olah raga anu dipatandangkeun dina PON ka-19 engké.
Nurutkeun inpo anu diancokeun ku Klik Galamedia pikeun ngalumangsungkeun tatandang PON 2016 engké, hanteu ngan ukur ngagunakeun tempat di puseut Bandung wungkul. Tapi sumebar ka sababaraha wewengkon anu aya di Jawa Barat. Tatandang PON ka-19 engké bakal ngagunakeun tempat di 14 wewengkon Kabupatén/Kota.
Atuh pikeun mastikeun jeung maheutkeunana, panatacalagara PON geus nyieun kasaluyuan (memorandum of understanding MoU) reujeung sakabéh wewengkon anu kabagéan ngalumangsungkeun tatandang téa. Utamana pikeun ngagunakeun tempat tatandangna. Nurutkeun rarancang mah dina taun 2015 téh sakabéh tempat tatandang geus réngsé.
14 wewengkon anu kabagéan ngalumangsungkeun tatandang cabang olah raga PON 2016 téh nyaéta Kota Bandung (26 cabang olahraga), Kabupatén Bandung (8), Kabupatén Bandung Barat (5), Kabupatén Sumedang (4), Kabupatén Indramayu (3), Kota Cimahi, Kabupatén Pangandaran, Kabupatén Subang (2), Kabupatén Karawang, Kabupatén Sukabumi, Kota Cirebon, Kabupatén Bekasi, Kabupatén Bogor jeung Kota Bekasi (1).


text:
KITAB DARDIR 'ALA QISHOTIL ISRO' WAL MI'ROJ
Dikarang Ku Sayyid Ahmad Dardir Disusun Ku Asep Mulyana Ar-Rapuhani Diblog Ku Abdul Ghoets At-Taluni
B U B U K A
bismilaahir rohmaanir rohim alhamdulillaah washolatu 'ala rosulillah
☆
⊙ wa ba'du ⊙
Bismilah anu janten sekar pangjajap, salaksa pedar panutur sarebu catur, pangambah aworna kedal.
Dipirig ku lapad Alhamdu, anu janten panundung rambu takabur, pangusir sirik munapik anu salamina ngahalangan jorelatna teja Al-Quran dina manah.
-
MALAIKAT NYUCIKEUN HATE NABI SAW
Tetkala muntojian (turon miring), sumping Malaikat Jibril, Malaikat Mingka'il sareng malaikat nu sanesna, mangka nyandak Malaikat Jibril, Malaikat Mingkail sareng nu sanesna ka
Kanjeng nabi, teras nangkarakeun malaikat kana tonggongna Kanjeng Nabi, teras malaikat Jibril marentah ka Malaikat Mingkail miwarang pangnyandakeun cai zam-zam.
Wapi riwayatin (dina hiji riwayat), beulah hateup lalangit bumina Kanjeng Nabi, teras lungsur Malaikat Jibril. Teras Malaikat Jibril ngabelek tina legok dadana Kanjeng Nabi tina legog dada dugi kana handapeun udel.
Teras Malaikat Jibril marentah
ka Malaikat Mingka'il miwarang pangnyandakeun bokor cai zam-zam, bari ngadawuh Malaikat Jibril: "Supaya kami bisa meresihan kana dadana Kanjeng Nabi", mangka ngaluarkeun malaikat kana Qolbuna Kanjeng Nabi, teras Malaikat Jibril ngawasuh kana
eta Qolbu kalawan 3 wasuhan.
Teras Malaikat Jibril ngalaan perkara anu aya perkara dina Qolbuna Kanjeng Nabi, nyatana rereged.
Teras Malaikat Jibril miwarang ka Malaikat Mingka'il, miwarang nyandak bokor anu di isi cai zam-zam dugi ka 3 kali wangsulan.
Saterasna disanggakeun bokor tina emas anu dipinuhan ku hikmah (ma'rifat) sareng iman dina dadana Kanjeng Nabi, sareng minuhan malaikat ka Kanjeng Nabi kana Hilim (henteu getas harupateun), elmu, yaqin sareng islam.
Teras ngalitakeun deui (ngarapetkeun) malaikat kana dadana Kanjeng Nabi, teras ngacap malaikat dina walikat duanana Kanjeng Nabi kalawan cap Kanabian.
-
NABI SAW TUNGGANG BUROQ
Ari Buroq teh eta sato bodas anu jangkungna saluhuren himar sahandapeun bigol. Ari lengkahna talapok Buroq satungtung paningal (sakedet netra). Ari 2 ceulina Buroq gular giler.
Di mana-mana datang manggihan gunung sok ngajangkungan suku nu tukang, mendekan suku nu hareup.
Di mana-mana datang manggihan jurang sok ngajangkungan suku hareup mendekan suku tukang. Jadi eta tetep
datar tonggong Buroq.
Ari eta Buroq ngagaduhan jangjang 2 anu aya dina ping-ping 2, nambahan kuat eta Buroq ku sabab ayana jangjang 2 aya di antara ping-ping 2.
Barang diangsongkeun di payuneun Kanjeng Nabi, eta Buroq ngadat, mangka nyerek (nyepengan) Malaikat Jibril kana eta Buroq kana suku hareupna eta Buroq tina susurina Buroq. Teras ngdawuh Malaikat Jibril ka eta buroq: "Heh Buroq, naha maneh teh embung di tunggangan ku Makhluk anu parantos ngadambel Alloh ka eta makhluk anu mulya, nyatana Kanjeng Nabi Muhammad saw?".
Mangka saparantos kitu eta Buroq kacida
isina. Bakating ku isin eta Buroq, sahingga bijil nyakclakkan cikaringetna eta Buroq.
Saparantos kitu mah kakara eta Buroq teh cicing.
Dina sapalih kaul, dina Kitab Tijanu Jawahir, sababna buroq ngadat, hoyong ditunggangan ku Kanjeng Nabi nalika Kanjeng Nabi bade lebet ka sorga, teras nyepengkeun dampal panangan Kanjeng Nabi kana pundukna Buroq
ciri tawis ti Kanjeng Nabi.
Kusabab kacida bungahna, sahingga eta Buroq ngajangkungan dugi ka 40 hasta.
Saparantos cicing eta Buroq, teras tunggang Kanjeng Nabi kana eta Buroq.
Sarehna, aya ti sapalih ambiya anu tunggang kana eta Buroq sateuacana Kanjeng Nabi. Ngadawuh Sa'id Ibnu Mas'ud sareng nu sanesna: "Ari eta Buroq tutunggangan Nabi Ibrohim as nalika angkat ka Baitul Harom.
-
ISRONA NABI SAW DISARENGAN KU MALAIKAT JIBRIL AS
Ari Malaikat Jibril belah katuhu Kanjeng Nabi, ari Malaikat Mingka'il mah belah kenca Kanjeng Nabi.
Tapi mungguh Ibnu Sa'id mah, anu nyepeng sangawedi Buroq Malaikat Jibril, ari anu nyepeng kadalina, eta Malaikat Mingka'il, sahinga dugi ka hiji tanah (kebon korma), teras ngadawuh Malaikat Jibril ka Kanjeng Nabi. Piunjukna miwarang lungsur, teras miwarang netepan 2 rokaat, teras kanjeng Nabi netepan 2 rokaat, teras naros Malaikat Jibril ka Kanjeng Nabi, piunjukna: "Naha uninga henteu tempat anu diangge netepan nembe?".
Waler Kanjeng Nabi: "Hente terang".
Teras Malaikat Jibril masihan terang, yen ieu tempat teh Tanah Toyibah, ieu tempat teh tempat Muhajiroh.
Mangka tunggang deui Kanjeng Nabi kana Buroq.
Saparantos dugi kana hiji tempat, Malaikat Jibril miwarang lungsur, teras miwarang netetepan 2 rokaat ka Kanjeng Nabi, teras naros Malaikat Jibril ka Kanjeng Nabi, piunjukna: "Naha uninga salira tempat anu diangge netepan ayeuna?".
Waler Kanjeng Nabi: "Henteu terang".
Saur Malaikat Jibril: "ieu teh Tanah Madyan ingda sajarotu Musa.
Teras Kanjeng Nabi tunggang deui kana Buroq, berangkat sareng Malaikat Jibril.
Saparantos dugi kana hiji tempat, malaikat Jibril miwarang lungsur ka Kanjeng Nabi sareng miwarang netepan 2 rokaat, teras kanjeng nabi netepan 2 rokaat. Malaikat Jibril tumaros ka Kanjeng Nabi, piunjukna: "Naha uninga salira tempat naon anu tos di angge netepan nembe?".
Waler Kanjeng Nabi: "Henteu terang".
Dawuhan Malaikat Jibril: "Ieu teh Tanah Tursina, di mana
ieu tempat teh tilas Dadawuhna Alloh ka Nabi Musa as.
Mangka teras tunggang deui Kanjeng Nabi kana Buroq, teras berangkat sareng Malaikat Jibril.
Saparantos dugi ka hiji tempat, mangka katinggal baracakna Tanah (kota Sam), Baitul Muqodas.
Teras Malaikat Jibril
miwarang lungsur ka kanjeng Nabi miwarang netepan 2 rokaat, mangka teras Kanjeng Nabi lungsur tina Buroq sareng netepan 2 rokaat dina eta tempat. Dawuhan Malaikat Jibril ka Kanjeng Nabi, piunjukna: "Naha terang henteu salira kana ieu tempat anu tos diangge netepan?".
Waler Kanjeng Nabi: "Henteu terang".
Dawuhan malaikat, ieu teh Tanah Baitul Lahmi, tilas tempat lahirna Nabi
'Isa as ibnu Mariam".
Patarosan malaikat ka Kanjeng Nabi eta sadayana terangeun Kanjeng Nabi, nanging Kanjeng Nabi nuju "Ta'abud", nuju turut
kanu nyandak, nyaeta Malaikat Jibril, anjeuna henteu wantun ngalalangkungan kanu nyandak sanajan
anjeuna terangeun.
-
NABI SAW DIGANGGU KU IFRIT
Dina mangsa ngaleret Kanjeng Nabi ka eta ifrit, katinggal ku Malaikat Jibril. Dawuhan Malaikat Jibril: "Eling-eling! Naha salira teh henteu terang kana kalimah? Di mana eta kalimah dibacakeun yakti pareum eta obor jeung yakti kaduruk eta ifrit".
Dawuhan Kanjeng Nabi: "Sumuhun mangga".
Dawuhan Malaikat
Jibril: "Ucap ku anjeun:
"aùdzu biwajhhillàhhil karìm, wa bikalimàtillàhhit tammàtil latì là yujàwizu hhunna barruw wa là fàjirum ming syarri mà yangzilu minas samà-i wa ming syarri mà ya'riju fihà wa ming syarri mà dzaro-a fil ardli wa ming syarri mà yakhruju minhhà wa mim fitanil laili wan nahhàri wa ming thowàriqil laili wan nahhàri illà thòriqo yathruqu bikhoiriy yà rohmànu".
Hartosna:
"Nyalindung abdi sadaya kalawan dzat Alloh anu mulya, sareng kalawan pirang-pirang kalimah Alloh anu
sampurna anu teu nyanding eta perkara ka urang sadaya, jeung teu aya ka alusan tina gorengna perkara anu lungsur eta perkara ti Langit jeng tina gorengna perkara anu kumarayap eta perkara di bumi, jeung tina fitnahna peuting
jeung beurang, jeung tina pirang-pirang ngambahna peuting jeung beurang, anging jalan anu lumampah eta jalma kalawan kasaean. Heh Dzat Anu Asih".
Saparantosna ngaosken eta du'a, mangka ngajungkel ti suksruk dua biwirna eta ifrit sareng pareum eta obor.
Teras arangkat deui sadayana, Kanjeng Nabi Malaikat Jibril.
-
KAOM SABILILLAH
Mangka tumaros Kanjeng Nabi ka Malaikat Jibril, saurna: "Perkara naon sareng kaum nu kumaha ieu teh?".
Mangka Malaikat Jibril ngawaler: "Ieu kaum kabeh teh pejuang dina jalan Alloh, sarta nganafkahkeun ieu kaum kana ieu perkara dina jalan Alloh, mangka ngagantian Alloh kana eta perkara ku pirang-pirang tikeleun, dugi ka 700 tikeleun.
-
NABI SAW NGAMBUNG SEUSEUNGITAN SITI MASITHOH
Waler Malaikat Jibril: "Ieu teh sengitna Siti Masitoh tukang nyisiran budak Fir'aun anu istri".
Dina hiji mangsa, Siti Masitoh nuju nyisiran putra Fir'aun anu istri. Tetkala nuju nyisiran, eta sisir murag, mangka ngucap Siti Masitoh: "Bismillahi kalawan nyebat
jenengan Pangeran, ruksak Fir'aun".
Barang ngadangu ucapan Siti Masitoh, eta putra istri Fir'aun tumaros ka Siti Masitoh: "Naha tetep ka anjeun aya Pangeran salian ti bapa kami?".
Mangka ngaweler Siti Masitoh: "Leres, puguh we aya mah".
Teras eta putra Fir'aun ngalaporkeun kajadian eta ka Fir'aun, mangka ngundang Fir'aun ka Siti Masitoh oge sadayana kulawarga Siti Masitoh, teras ditaros Siti Masitoh, pokna: "Naha tetep ka anjeun Pangeran salian ti kami?".
Mangka ngawaler Siti Masitoh: "Ari Pangeran abdi jeung Pangeran aranjeun eta Alloh".
Saparantos ngadangu waleran Siti Masitoh, Fir'aun ngolo-ngolo supados Siti Masitoh balik deui kana agama manehna sarta ninggalkeun agama Siti Masitoh, sareng kulawargana. Tapi Siti Masitoh tetep kiat imanna.
Akhirna Fir'aun mutuskeun yen bade ngahukuman mati ka Siti Masitoh.
Siti Masitoh ngadawuh ka Fir'aun: "Hiji kasaen ti anjeun anu tetep mangfa'at kangge abdi sadaya mun mah anjeun maehan ka abdi
sadaya. Abdi aya panuhun ka salira, muga ngajadikeun ka abdi sadaya dina tempat sareng kuburan anu sahiji. Upami salira ngajadikeun kitu, eta hiji ka saean pikeun salira".
Mangka ngawaler fir'aun ka Siti Masitoh, sareng keluargana: "Beurat-beuratna mah kami ka anjeun teh, asa geus jeung kulawarga. Tapi dalah kumaha, ieu hukum kudu dilaksanakeun ku kami".
Teras Fir'aun marentah supaya ngayakeun kancah sarata, supaya diseuneuan, maksadna bade ngulub Siti Masitoh sakulawarga, mangkaning anu dieusi cai ampul-ampulan.
Teras Fir'aun marentah ngalungkeun kulawarga Siti Masitoh hiji-hiji, kantun Siti Masitoh sareng putrana anu alit anu masih keneh dina ayunan.
Siti Masitoh bingung ninggal putrana anu masih bayi.
Kalawan izin Alloh, eta bayi nyarios: "Mangga ibu, tong mangmang deui, geura alungkeun abdi ku ibu. Saenyana ngalungken ibu ka abdi eta haq".
Saparntos ngadangu cariosan putrana kitu, anjeuna teras ngalungkeun putrana kana kancah, teras disusul ku anjeuna.
-
OPAT OROK ANU BISA CACARITA
(1) Putra Siti Masitoh.
(2) Orok anu janten saksi Nabi Yusuf as nalika sareng Siti Julaekha.
(3) Orok anu janten saksi Shohibul Jurej.
(4) Nabi 'Isa Ibnu Mariam nalika nuju dina gendongan.
-
RUKSAKNA JALMA ANU SOK NGABEUBEURAT KANA SHOLAT
Mangka ngawaler Malaikat Jibril: "Ieu teh jalma anu sok ngabeubeurat kana sholat anu difardhukeun".
-
HINANA JALMA ANU TEU MERE SHODAQOH
Eta kaom bari ngadalahar kayu "dore" sareng kayu "jakum", kayu anu carucukan, bacin (haseum) jeung bauna kacida. Eta kayu moal aya di alam dunya, anging ayana di Jahanam, jeung ngadaharan areng jeung karikil Jahanam.
Mangka tumaros Kanjeng Nabi ka Malaikat Jibril: "Kaom naon ari nu kieu tingkahna, ya Jibril?".
Malaikat Jibril ngawaler: "Ieu kaom teh anu tara ngalakonan sidqoh hartana jeung tos dolim ku hiji perkara ka Gusti Alloh.
-
JALMA ANU RESEP NGADEUKEUTAN PERKARA ANU NGAJURUS KANA ZINA SEPERTI NGADAHAR DAGING ATAH ANU BURUK
Malaikat Jibril ngawaler: "Ieu teh sabagian umat anjeun anu milih awewe haram ninggalkeun awewe halal bari nginep nepi ka isuk-isuk".
-
DIKEREWESNA JALMA ANU SOK NGAHALANGAN KANA JALAN ALLOH KU HIJI TANGKAL
Waler Malaikat Jibril: "Ieu teh ti bagian umat anjeun anu ngahalangan ka jalma di jalan anu bari ngancam ka eta jalma malengos tina jalan Alloh.
-
DIKOCORKEUNANA GETIH JALMA ANU SOK NGADAHAR RIBA
Mangka ngawaler Malaikat Jibril: "Ieu teh jalma tukang ngadahar riba".
-
DITEUKTEUKNA LETAH JALMA ANU SOK NYEBARKEUN FITNAH
Tumaros Kanjeng Nabi: "Tingkahna jalma naon ari nu kitu, ya Jibril?".
Waler Malaikat Jibril: "Eta teh tingkah kaom ti bagian umat anjeun anu ngomong fitnah eta kaom ka umat anjeun, bari eta umat teu pernah migawe kana eta perkara.
-
JALMA NU TUKANG NGUPAT DIKEREWESAN KU KUKUNA SORANGAN
Mangka naroskeun Kanjeng Nabi: "Tingkah jalma naon ari nu kitu, ya Jibril?".
Waler malaikat Jibril: "Eta jalma teh sok ngomong eta jalma karena ngupat ka manusa jeung nibakeun hartana manusa.
-
MOAL BISA BALIKNA JALMA ANU NGAJARKEUN KALIMAH ANU AGUNG BARI TEU NGARTI KANA ETA KALIMAH
Kangjeng Nabi tumaros ka malaikat Jibril: "Perkara naon ari nu kieu?".
Waler Malaikat Jibril: "Ieu teh hiji lalaki ti bagian umat anjeun anu sok ngomong kana pirang-pirang kalimah nu agung, teras nalangsa eta jalma teu mampuh ngamaksud kana eta kalimah.
-
KUSABAB NABI SAW TEU NGAWARO KANA PANGGERO YAHUDI MAKA TEU JADI UMATNA YAHUDI
Mangka Kanjeng Nabi teu ngajawab kana eta panggero.
Kangjeng Nabi tumaros: "Bangsa naon ari nu kitu, ya Jibril?".
Mangka ngawaler Malaikat Jibril: "Eta teh lalaki bangsa yahudi. Lamun mah anjeun ngajawab kana eta panggero, yakti jadi yahudi umat anjeun.
-
KUSABAB NABI SAW TEU NGAWARO KANA PANGGERO NASRONI MANGKA TEU JADI UMATNA NASRONI
Samangsa-mangsa nuju berjalan, aya nu ngagero ti jihat kencaeun Kangjeng Nabi, pokna: "Ya Muhammad, dagoan heula kami, kami aya taroskeuneun ka
anjeun.".
Tapi Kangjeng Nabi teu ngajawab kana eta panggero.
Tumaros Nabi saw ka Malaikat Jibril: "Ya Jibril, jalma bangsa naon nu kitu?".
Mangka ngawaler Malaikat Jibril: "Eta teh jalma bangsa nasroni. Lamun mah anjeun ngajawab kana eta panggero, yakti jadi nasroni umat anjeun".
-
KUSABAB NABI SAW TEU NGAWARO KANA PANGGERO DUNYA MANGKA TEU JADI UMATNA BEUKI KANA DUNYA
Eta leungeunna pinuh ku perhiasan nepi kana sikuna.
Ngadambel ka
eta istri kersana Alloh, mangka ngagero eta awewe ka Kangjeng Nabi: "Ya Muhammad, dagoan kami, kami aya taroskeuneun ka anjeun!".
Mangka Kangjeng Nabi teu ngawaler ka eta awewe.
Tumaros Nabi saw ka Malaikat Jibril: "Ya Malaikat Jibril, awewe naon ari eta?".
Mangka ngawaler Malaikat Jibril: "Eta teh dunya. Lamun mah anjeun ngajawab kana panggero eta awewe, yakti milih
umat anjeun kana dunya ninggalkeun perkara akherat.
-
PANGGERO IBLIS
Kangjeng Nabi nuju
ngambah perjalananan, nalika keur kitu, mendakan hiji jalma kolot bari gegeroan jauh ti jalan: "Kadieu ya Muhammad!".
"Saha eta, ya Jibril?", saur Kanjeng Nabi.
Mangka marentah Malaikat Jibril: "Indit anjeun, ya Muhammad!".
Dawuhan Kangjeng Nabi: "Naon ieu teh?".
Malaikat ngawaler: "Ieu teh musuh anjeun, tegesna iblis anu maksud megatan eta iblis kana perjalanan anjeun".
-
UMUR DUNYA TEH GEUS KOLOT
"Ya Jibril, saha eta teh?", saur Kanjeng Nabi.
Mangka ngawaler Malaikat Jibril: "Tong dilieuk, eta teh umur dunya".
Teras angkat deui Kanjeng Nabi, sahingga dongkap ka kota Baetul Muqodas, teras kangjeng Nabi lebet ka kota tina pintu gerbang anu jihat Yaman.
Mangka teras Kanjeng Nabi lungsur tina buroq, teras nalian Kanjeng Nabi kana buroq dina lawang masjid dina buledan anu paranti nalian para nabi kana buroq.
Muga-muga ka para nabi rohmat sareng salam.
-
NABI SAW JADI IMAM PARA NABI
Mangka naretepan Kanjeng Nabi sareng malaikat 2 rokaat sewang.
Mangka henteu kantos lami calik sahingga kumpul jalma-jalma anu seuer. Mangka uninga Kanjeng Nabi saw ka pirang-pirang nabi di antara nu
ngadeg, nu ruku sareng anu sujud.
Mangka teras aya nu adzan sareng diiqomatan sholah. Mangka ngadeg para nabi sadayana halna sababaraha jajar bari ngarantosan kanu bade ngimaman ka aranjeuna.
Mangka nuyun Malaikat Jibril kana panangan Kanjeng Nabi saw, mayunkeun Malaikat Jibril ka Kangjeng Nabi. Mangka netepan Kanjeng Nabi sarta sadayana 2 rokaat.
Ari anu diriwayatkeun ku Ka'ab mah, nyaeta: Mangka adzan Malaikat Jibril, terus lungsur malaikat ti langit, sareng ngempelkeun Alloh ka Kangjeng Nabi, para rosul, sareng sadayana nabi. Mangka netepan Kanjeng Nabi, malaikat, sareng sadaya para rosul.
Samangsa-mangsa Kanjeng Nabi rengse netepan, mangka tumaros Malaikat Jibril: "Ya Muhammad, terang salira nu netepan di pengker anjeun?".
Waler Kanjeng nabi: "Henteu terang".
Mangka ngadawuh Malaikat Jibril: "Eta teh sakabeh nabi anu di utus ku Alloh swt".
Sarengsena ti eta, pada muji sakur-sakur nabi ka Pangeran, kalawan pamuji
anu sararae.
Ngadawuh Kangjeng Nabi saw: "Ari aranjeun kabeh ngaralem ka Pangeran anjeun, kami oge ngalem ka Pangeran kaula".
Teras Kanjeng Nabi sasauran: "Puji eta tangtu ka Alloh, dzat anu ngutus ka kaula, kalawan jadi rohmat ka 'alam kabeh, sareng ka sakabeh jalma anu ngabubungah sareng anu nyingsieunan. Sareng nurunkeun Alloh ta'ala ka kaula kana Quran, anu dina eta
Quran teh pertelaan kana sakur perkara. Sareng ngajadikeun Alloh ka umat kaula anu pangsae-saena umat di antara manusa. Ngajadikeun Gusti Alloh ka umat kaula kana umat anu nengah-nengah, sareng ngajadikeun Alloh ka umat kaula umat anu awal sareng anu paneri. Sareng ngajembarkeun Alloh Ta'ala kana dada kaula, sareng ngalebur Alloh Ta'ala kana dosa kaula, sareng ngagelaran Alloh Ta'ala kana sesebutan kaula, sareng ngajadikeun Alloh Ta'ala ka kaula anu muka jeung anu nutup.
Mangka ngadawuh Kanjeng Nabi Ibrohim as: "Tina sabab anu dicarioskeun ieu, jadi ngunggulan Muhammad ka aranjeun kabeh".
-
ARAK LAIN INUMAN UMAT ISLAM
Ngadawuh Jibril as ka Kanjeng Nabi: "Tos milih salira kana agama islam. Lamun mah salira milih jeung ngaleueut kana arak, mangka yakti lacut umat salira moal turut maranehna ka salira, anging sakedik anu nurut ka salira".
Dina sapalihna riwayat dicarioskeun, saenya-enyana wadah teh eta aya tilu. Ari anu wadah katiluna nyaeta cai.
Malaikat Jibril ngadawuh ka Kanjeng Nabi: "Lamun mah salira milih jeung ngaleueut kana cai, yakti ka kerem umat salira.
Dina sapalihna deui riwayat anu sanesnya nyarioskeun, saenya-enyana salah sahijina tina wadah anu tilu anu di asongkeun ka Kanjeng Nabi eusina aya madu.
-
NABI SAW DITAEKEUN KA LANGIT KAHIJI SARTA TEPANG SARENG NABI ADAM AS
Teras didongkapkeun ka Kanjeng Nabi hiji taraje, anu paranti
naek kana eta taraje arwahna bani Adam, mangka teu ninggal sadaya makhluk anu leuwih alus tibatan eta taraje, satete tina perak jeung satete tina emas. Ari eta taraje asalna ti sorga firdaus anu ditaretes ku Inten Lu-Lu.
Beulah katuhueun Kanjeng Nabi saw ngagedeng malaikat jeung beulah kencaeunana ge malaikat, mangka naek Kanjeng Nabi sareng malaikat Jibril, sahingga dugi kana hiji lawang tina lawang langit dunya, anu diaranan lawang Hafadoh. Jeung dina eta lawang Hafadoh aya malaikat anu dijenengan Malaikat Isma'il.
Ari Malaikat Isma'il teh anu nyepeng langit dunya, tempat cicingna di awang-awang. Eta malaikat henteu pernah naek ka langit oge henteu pernah turun ka bumi sama sakali, anging dina dintenan pupusna Kangjeng Nabi saw.
Ari payuneun Kanjeng Nabi, ngagedeng 70.000 malaikat, anu sarat saban-saban malaikat wadya balad ti golongan malaikat 70.000 malaikat. Teras Malaikat Jibril ngetrok kana eta lawang. Saur nu ngajaga: "Saha eta?".
Ngawaler Malaikat Jibril: "Kami Jibril".
Naros deui malaikat nu ngajaga lawang: "Sareng saha anjeun?".
Diwaler ku Jibril as: "Sareng Muhammad".
Saur nu ngajaga lawang: "Naha geus diutus Muhammad?".
Dijawab ku Jibril as: "Atuh puguh".
Dina hiji riwayat nu ngajaga lawang naros: "Naha temen-temen tos diutus?".
Diwaler ku Jibril as: "Atuh puguh we atos mah".
Dawuhan anu ngajaga lawang: "Bagja temenan ka Muhammad di tempat lega sareng di ahli. Muga-muga Alloh manjangkeun umur ki dulur anu jadi gaganti. Saestuna pangsae-saena dulur nyaeta Muhammad, sareng pangsae-saena gaganti nyaeta Muhammad. Mangga linggih, linggih Muhammad".
Mangka dibuka lawang langit kangge Kanjeng Nabi sareng Malaikat Jibril.
Samangsa-mangsa Kanjeng Nabi ucul-ucul dugi di langit kahiji, anjeuna pendak jeung Nabi Adam as.
Ari Nabi Adam teh bapana sakabeh jalma.
Dina dintenan anjeuna didamel ku Alloh Ta'ala, diasongkeun ka anjeuna pirang-pirang arwah ti para nabi sareng arwah turunannana anu mu'min. Mangka ngadawuh anjeuna: "Ruh nu alus jeung nafsu anu sae, jadikeun ku aranjeun
nafsu kana surga 'Iliyin.
Mangka kari-kari diasongkeun ka Kangjeng Nabi Adam as ruh-ruh turunannana anu kafir, mangka ngadawuh anjeuna: "Ruh anu goreng jeung nafsu nu goreng, jadikeun ku aranjeun nafsu kana naraka Sijjin".
Sareng ningal Kangjeng Nabi Adam ka beulah katuhu kana pirang-pirang ruh sareng panto, anu tina eta panto kaluar angin anu seungit. Sareng ti beulah kenca ningal kumpulan ruh sareng panto, anu kaluar tina eta panto angin
anu banget bauna. Mangka samangsa-mangsa anjeuna ningal ka beulah katuhu, mangka anjeuna gumujeng sareng ngarasa bungah. Dimana-mana ningal ka beulah kenca, mangka anjeuna nalangsa sareng nangis.
Mangka uluk salam Kanjeng Nabi Adam ka Kangjeng Nabi saw, sarta ngawaler Kanjeng Nabi saw.
Ngadawuh Kangjeng Nabi Adam as: "Bagea sumping heh putra anu sholeh sareng nabi anu sholeh!".
Tumaros Kanjeng Nabi saw: "Saha ari eta, ya Jibril?".
Ngadawuh Malaikat Jibril: "Eta teh bapa salira, Nabi Adam. Ari anu eta pirang-pirang ruh, eta teh ruh turunannana. Mangka ari nu beulah katuhu, eta kabeh ahli sorga. Ari nu beulah kenca, eta kabeh ahli naraka. Di mana-mana ningal salirana kabeulah katuhu, anjeuna seuri sareng ngarasa bingah salirana. Di mana-mana salirana ningal kabeulah kenca, anjeuna ceurik ngarasa sedih. Ari panto ti beulah katuhu, eta panto sorga. Jeung ari panto belah kenca, eta panto jahanam. Di mana-mana ningal anjeuna anu asup kana eta lawang anu beulah katuhu ti turunannana, anjeuna seuri sareng ngarasa bungah. Di mana-mana ningal anjeuna anu lebet ti putra putuna kana lawang beulah kenca, anjeuna ceurik sareng nalangsa.
Mangka kari-kari ngalangkung Kanjeng Nabi sakedik, anjeuna mendakan anu keur dahar riba sareng harta yatim sareng tarukang zinah, sareng nu sanesna kabeh kana tingkah anu goreng sapertos anu ti payun, hana anu leuwih goreng.
-
NABI SAW DITAEKEUN KA LANGIT KADUA SARTA TEPANG SARENG NABI ISA AS OGE SARENG NABI YAHYA AS
Di dinya Malaikat Jibril nyuhunkeun dibukakeun lawang ka malaikat anu ngajaga lawang.
Naros anu ngajaga lawang: "Saha ieu teh?".
Ngawaler Malaikat Jibril: "Jibril!".
"Sareng saha anjeun?", saur nu ngajaga lawang.
"Sareng Tuan Muhammad", ngawaler Jibril as.
Saur nu ngajaga lawang deui: "Naha parantos diutus anjeuna?".
Ngawaler Malaikat Jibril: "Puguh we atos mah".
Mangka ngadawuh anu ngajaga lawang: "Bagea linggih di tempat lega sareng di ahli. Muga-muga manjangkeun Alloh kana yuswana ki dulur anu jadi gaganti. Saestuna, pangsae-saena dulur sareng pangsae-saena gaganti sareng pangsae-saena anu sumping nyaeta Muhammad".
Saparantos kitu dibuka lawang langit kangge Malaikat Jibril sareng Kanjeng Nabi saw.
Samangsa-mangsa Kanjeng Nabi ucul-ucul di langit kadua, anjeuna pendak sareng putra bibi ti ibu dua, Nabi Isa as putra Mariam, sareng Nabi Yahya as putra Nabi Zakaria as, sarta kaom-kaomna anu sarupa anggoan sareng rambutna seperti Nabi Isa sareng Nabi Yahya.
Ari Nabi Isa eta sedeung tur dedeg anu codong kana beureum sareng bodas, anu te pati galing rambut mastakana sapertos kakara beres ibak cai haneut ti jamban. Anu wajahna eta Nabi Isa as sarimbagan sareng 'Urwah Ibnu Mas'ud Saqofi.
Tidinya Nabi Isa sareng Nabi Yahya as uluk salam ka Kanjeng Nabi saw sarta diwaler ku Kanjeng Nabi saw kana eta panyalam. Mangka ngadarawuh Nabi Isa as sareng Nabi Yahya as: "Bagea
sumping heh dulur anu sholeh sareng Nabi anu sholeh".
Salajengna aranjeuna ngadaru'akeun ka Kanjeng Nabi ku du'a-du'a kasaean.
Samangsa-mangsa Kanjeng Nabi ucul-ucul di langit kadua, anjeuna pendak sareng putra bibi ti ibu dua, Nabi Isa as putra Mariam, sareng Nabi Yahya as putra Nabi Zakaria as, sarta kaom-kaomna anu sarupa anggoan sareng rambutna seperti Nabi Isa sareng Nabi Yahya.
Ari Nabi Isa eta sedeung tur dedeg anu codong kana beureum sareng bodas, anu te pati galing rambut mastakana sapertos kakara beres ibak cai haneut ti jamban. Anu wajahna eta Nabi Isa as sarimbagan sareng 'Urwah Ibnu Mas'ud Saqofi.
Tidinya Nabi Isa sareng Nabi Yahya as uluk salam ka Kanjeng Nabi saw sarta diwaler ku Kanjeng Nabi saw kana eta panyalam. Mangka ngadarawuh Nabi Isa as sareng Nabi Yahya as: "Bagea
sumping heh dulur anu sholeh sareng Nabi anu sholeh".
Salajengna aranjeuna ngadaru'akeun ka Kanjeng Nabi ku du'a-du'a kasaean.
-
NABI SAW DITAEKEUN KA LANGIT KATILU SARTA TEPANG SARENG NABI YUSUF AS
Di eta langit Malaikat Jibril nyuhunkeun dibukakeun kana lawang langit.
Mangka naros anu ngajaga eta lawang: "Saha ieu teh?".
Ngawaler Malaikat Jibril: "Jibril!".
Naros deui anu ngajaga lawang: "Sareng saha anjeun?".
"Sareng tuan Muhammad", saur Jibril.
"Naha geus diutus?", saur nu ngajaga lawang.
Ngawaler malaikat Jibril: "Atuh puguh we atos mah".
Ngadawuh deui anu ngajaga lawang: "Bagea sumping di tempat lega sareng ahli. Muga-muga manjangkeun yuswa Alloh Ta'ala ka ki dulur anu jadi
gaganti. Mangka ari
pangsae-saena dulur nyaeta Muhammad sareng ari pangsae-saena gaganti sareng pangsae-saena anu sumping eta sumping Muhammad".
Mangka dibuka lawang langit ka Kangjeng Nabi sareng Malaikat Jibril.
Samangsa-mangsa Nabi saw ucul-ucul, anjeuna pendak sareng Nabi Yusuf as anu disarengan ku sagolongan tina kaomna. Mangka uluk salam Kanjeng Nabi ka Nabi Yusuf, sarta ngawaler nabi Yusuf kana salamna Kanjeng Nabi saw.
Ngadawuh Nabi Yusuf as: "Bagea sumping heh dulur anu sholeh sareng nabi anu sholeh".
Sareng ngadu'a Nabi Yusuf ka Kangjeng Nabi kalawan ku kasaean.
Ari Kanjeng Nabi Yusuf dipasihan saparo kakasepan.
Dina hiji riwayat, Nabi Yusuf teh pangkasepna anu didamel ku Gusti Alloh ta'ala. Parantos ngungkulan Nabi Yusuf ka jalma kalawan kakasepan saperti ngungkulannana bulan dina peutingan purnama kana pirang-pirang bentang.
Ngadawuh Kanjeng Nabi: "Saha ieu teh, ya Jibril?".
Mangka ngadawuh Malaikat Jibril: "Ieu teh dulur salira, Nabi Yusuf".
-
NABI SAW DITAEKEUN KA LANGIT KAOPAT SARTA TEPANG SARENG NABI IDRIS AS
Tidinya Malaikat Jibril nyuhunkeun dibukakeun lawang langit ka malaikat anu ngajaga lawang.
Naros anu ngajaga lawang: "Saha ieu?".
Ngawaler Malaikat Jibril: "Jibril!".
"Sareng saha?", saur nu ngajaga lawang.
Diwaler deui ku Jibril as: "Sareng tuan Muhammad".
"Naha parantos diutus anjeuna?", saur malaikat nu ngajaga lawang.
Dawuhan Malaikat Jibril: "Puguh we atos mah".
Mangka ngadawuh anu ngajaga: "Bagea sumping di tempat lega sareng ahli. Muga-muga manjangkeun yuswa
Alloh ta'ala ka ki dulur anu jadi gaganti. Ari pangsae-saena dulur
nyaeta Muhammad. Ari pangsae-saena gaganti sareng pangsae-saena anu sumping nyaeta sumpingna Muhammad".
Mangka dibuka langit
ka Kangjeng Nabi sareng Malaikat Jibril.
Samangsa-mangsa Nabi saw leureuh, anjeuna pendak sareng Nabi Idris as anu parantos diangkat ku Alloh Ta'ala kana tempat anu luhur.
Mangka uluk salam Kangjeng Nabi ka Nabi Idris as kalawan ngawaler anjeuna kana eta salam.
Ngadawuh Nabi Idris: "Bagea sumping heh dulur anu sholeh sareng nabi anu sholeh".
Mangka ngadu'akeun Nabi Idris ka Kangjeng Nabi kalawan kasaean.
-
NABI SAW DITAEKEUN KA LANGIT KALIMA SARTA TEPANG SARENG NABI HARUN AS
Di dinya Malaikat Jibril nyuhunkeun dibukakeun kana lawang langit ka malaikat anu ngajaga lawang.
Mangka naros anu ngajaga: "Saha ieu teh?".
Waler malaikat Jibril: "Jibril!".
"Sareng saha anjeun teh?", saur nu ngajaga lawang.
"Sareng tuan Muhammad", waler Jibril.
"Naha parantos diutus anjeuna?", saur nu ngajaga.
Waleran Malaikat Jibril: "Puguh we atos mah".
Mangka ngadawuh anu ngajaga: "Bagea sumping Muhammad di tempat lega sareng ahli. Muga Alloh Ta'ala manjangkeun yuswa ki dulur nu jadi gaganti. Ari nu pangsae-saena dulur nyaeta Muhammad, sareng pangsae-saena gaganti sareng anu sumping nyaeta sumpingna Muhammad".
Mangka dibuka langit ka kangjeng Nabi sareng malaikat Jibril.
Samangsa-mangsa Nabi saw leureuh, anjeuna pendak sareng Nabi Harun as. Halna Nabi Harun as eta saparo janggotna bodas, ari saparona deui hideung, ampir kana udelna tina sabab panjangna eta janggot. Di kenca
katuhueun Nabi Harun as aya kaom ti golongan Bani Isroil. Nalika eta Nabi Harun keur ngadongeng ka eta kaomna, mangka uluk salam Kanjeng Nabi ka Nabi Harun.
Teras Nabi Harun ngawaler kana eta salam, sarta ngadawuh Nabi Harun as: "Bagea heh dulur anu sholeh sareng nabi anu sholeh".
Teras ngadu'akeun Nabi Harun ka Kanjeng Nabi kalawan kasaean.
Teras Kanjeng Nabi ngadawuh ka Malaikat Jibril: "Saha
ieu teh, ya Jibril?".
Diwaler ku Malaikat Jibril: "Ieu teh pameget anu di pikaresep ku kaomna, nyaeta nabi Harun putrana 'Imron.
-
NABI SAW DITAEKEUN KA LANGIT KAGENEP SARTA TEPANG SARENG NABI MUSA AS
Tidinya Malaikat Jibril nyuhunkeun dibukakeun lawang ka anu ngajaga.
Mangka naros anu ngajaga lawang: "Saha ieu teh?".
Ngawaler Malaikat Jibril: "Jibril!".
Teras anu ngajaga lawang naros deui: "Saha anu sareng anjeun?".
Waler Malikat Jibril: "Tuan Muhammad".
Naros deui anu ngajaga lawang: "Naha anjeuna teh parantos di utus?".
Saur Malaikat Jibril: "Atuh puguh we parantos mah".
Dawuhan anu ngajaga lawang: "Bagea sumping Muhammad di tempat lega sareng ahli. Muga Alloh manjangkeun yuswa ki dulur anu janten gaganti. Ari nu pangsae-saena dulur nyaeta Muhammad. Ari nu pangsae-saena gaganti sareng pangsae-saena anu sumping nyaeta sumpingna Muhammad".
Mangka dibuka langit
ka Kanjeng Nabi sareng Malaikat Jibril.
Salajengna Kanjeng Nabi ngalangkung kana sababaraha riungan para nabi jeung kaomna.
Teras Nabi saw ngalangkung ka hiji golongan anu seueur anu nutupan kana paninggal saking seueurna.
Mangka ngadawuh Kanjeng Nabi: "Saha eta golongan teh?".
Diwaler ku Malaikat Jibril: "Eta teh Nabi Musa sarta kaomna. Geura tanggahkeun mastaka salira".
Mangka tanggah Nabi saw kangge langkung sidik, teras anjeuna ninggal kana golongan anu kacida seueurna, anu nutupan kana paningal, ti gigir nepi ka gigir deui ti sadaya jihat.
Teras dicarioskeun ka Kanjeng Nabi: "Ari maranehna teh umat salira, sareng salian ti maranehna eta aya deui 70.000 anu arasupna ka sorga teh henteu kalawan dihisab heula".
Samangsa-mangsa Nabi saw reureuh, anjeuna pendak sareng Nabi Musa as, nyaeta pameget anu hideung santen anu jangkung, saolah-olah ti golongan pameget bangsa Sanuah anu gomplok rambutna.
Lamun dikira-kira, Nabi Musa as nganggo komis dua, mangka pasti nojos rambutna bijil ka luar komis duanana.
Salajengna uluk salam Kanjeng Nabi saw ka Nabi Musa as.
Diwaler ku Nabi Musa as bari sasauran: "Bagea sumping heh dulur anu sholeh sareng nabi anu sholeh".
Tidinya Nabi Musa as ngadu'akeun ka Kanjeng Nabi kalayan kasaean.
Salajengna ngadawuh deui Nabi Musa as: "Tadina mah kaula nyangka, yen saenya-enyana kaula pangmulya-mulyana bani Adam mungguh Alloh, tinimbang ieu nabi. Balik ta, nyatana ieu nabi leuwih mulya munguh Alloh Ta'ala batan kaula".
Samangsa Kanjeng Nabi saw ngalangkung ka Nabi Musa as, mangka anjeuna nangis. Teras ditaros: "Kunaon make nangis?".
Saur Nabi Musa as: "Kaula ceurik karana ieu budak ngora diutus sanggeus kaula asup ka sorga. Sarta ti golongan umatna leuwih loba tinimbang jalma anu asup ka sorga ti umat kaula nyaeta Bani Isroil. Kaula nyangka yen saenya-enyana kaula pangmulyana turunan Nabi Adam mungguh Alloh. Ari nyatana ieu lalaki ti Bani Adam ngagantian kaula di dunya sedengkeun kaula di akherat. Lamun mah kamulyaan aya di awakna wungkul, mangka henteu merduli kaula, tapi ieu mah ku sareng umatna".
-
NABI SAW DITAEKEUN KA LANGIT KATUJUH SARTA TEPANG SARENG NABI IBROHIM AS
Teras Malaikat Jibril nyuhunkeun dibukakeun lawang langit.
Teras aya anu naros: "Saha ieu teh?".
Diwaler ku Malaikat Jibril: "Kami Jibril!".
Teras ditaros deui: "Sareng saha anjeun teh?".
"Sareng tuan Muhammad", saur Malaikat Jibril.
"Naha parantos diutus ajeuna teh?", saur nu naros.
"Atuh puguh atos mah", saur Jibril deui.
Teras anu naros teh ngadawuh: "Bagea sumping di tempat lega sareng ahli. Mudah-mudahan Alloh manjangkeun yuswa ieu ki dulur anu jadi gaganti. Saenya-enyana ari Muhammad eta pangsaena dulur sareng pangsae-saena gaganti sarta pangsae-saena anu sumping".
Teras dibuka lawang langit ka Malaikat Jibril sareng ka Kanjeng Nabi saw.
Samangsa-mangsa Nabi saw ucul-ucul, anjeuna kaget wirehna pendak sareng Kanjeng Nabi Ibrohim "Kholillulloh" as.
Anjeuna nuju calik di lawang sorga dina korsi tina emas. Anjeuna nyarandekeun tonggongna kana Baetul Ma'mur, sarta ngiring ka anjeuna sagolongan ti kaomna.
Mangka uluk salam Kanjeng Nabi ka anjena sarta diwaler ku Nabi Ibrohim as kana eta salam.
Ngadawuh Nabi Ibrohim as: "Bagea sumping heh putra anu sholeh sarta nabi anu sholeh".
Teras ngadawuh deui Nabi Ibrohim as: "Parentah ku anjeun umat anjeun kudu ngalobakeun melak tina pepelakan sorga. Saenya-enyana, tanah sorga eta lendo, sareng jagatna lega".
Lajeng ngadawuh Kanjeng Nabi saw: "Naon ari pepelakan sorga teh?".
Mangka ngadawuh Nabi Ibrohim as: "Nyaeta laa haula wa laa quwwata illa billahil 'aliyil 'Adziim".
Dina sapalihna riwayat disaurkeun: "Tepikeun ka umat anjeun ti kaula kana salam, sareng wartoskeun ka maranehna saenyana sorga eta lendo
tanahna tawar, seger caina. Saenyana pepelakannana teh: subhanallooh wal hamdulillaahh wa laa ilaahha illalloohhu alloohhu akbar".
Di caketeun Nabi Ibrohhm as aya kaom anu nuju caralik. Pameunteunna barodas sapertos sapirang-pirang keretas.
Sareng salian ti eta aya deui sagolongan kaom anu dina rupana teh kalalotor.
Teras eta kaum anu rupana kalalotor teh jung nangtung tarurun ka bangawan, teras marandi. Nalika maranehna haranjat ti eta bangawan katingal rupana teh bersih kokotorna sakedik.
Teras tarurun deui kana bangawan anu kadua, tuluy marandi deui di eta bangawan. Nalika haranjat, katingal rupana tambah bersih tina kokotorna.
Teras tarurun deui kana bangawan anu katilu, tuluy marandi deui di eta bangawan. Nalika haranjat, katingal rupana tambah bersih dongkap saperti
rupa baturna, sarta nyalampeurkeun dariuk jeung baturna.
Lajeng ngadawuh Kanjeng Nabi saw: "Heh Jibril, saha eta anu barodas sareng anu dina rupana aya kacacadan teh? Sareng ari eta bangawan-bangawan naon anu dipake mandi teh?".
Diwaler ku Malaikat Jibril: "Ari eta kaom anu rupana barodas teh kaom anu henteu nyampurkeun iman ku dosana. Anapon kaom anu dina wajah-wajahna aya kokotor, eta teh kaom anu nyampurkeun amal sholeh sareng kagorengan teras tarobat, teras ku Gusti Allah ditampi tobat-tobatna. Anapon ari bangawan anu kahiji tinu nu tilu nyaeta Rohmat Alloh. Ari anu kadua nyaeta Ni'mat Alloh. Ari anu katilu nyaeta inuman anu bersih anu dipaparinkeun ka maranehna".
-
BAETUL MA'MUR
Teras Kanjeng Nabi lebet ka Baetul Ma'mur sareng jeung anu nganggo anggoan barodas. Ari anu ngangge anggoan anu karuleuheu mah dihalangan.
Salajengna Nabi saw netepan sasarengan golongan mu'min di Baetul Ma'mur.
Salajengna lalebet ka eta Baetul Ma'mur tiap-tiap dinten 70.000 malaikat anu henteu kaluar deui nepi ka yaomal qiyamah.
Saenyana Baetul Ma'mur teh lempengan Ka'bah. Lamun aya nu murag batu ti Baetul Ma'mur, mangka pasti muragna teh di Ka'bah.
Dina sapalihna riwayat, diasongkeun ka Kanjeng Nabi 3 wadah. Mangka nyandak Kangjeng Nabi kana cai susu, teras ngabenerkeun Malaikat Jibril kana padamelan Kanjeng Nabi sakumaha anu tos diriwayatkeun dina riwayat ti payun.
Ngadawuh Malaikat Jibril: "Ari ieu agama anu dicepeng ku salira sareng umat salira.
-
NABI SAW DITAEKEUN KA SIDROTIL MUNTAHA
Ari Sidrotil Muntaha teh panungtungan perkara anu naek ti bumi mangka disetop teu bisa ka luhur deui, sarta panungtungan
perkara anu turun ti luhur mangka di setop henteu bisa ka handap deui.
Kaayaan Sidrotil Muntaha teh kaya-kaya kayu anu kaluar tina akarna pirang-pirang bangawan anu caina henteu asin rasana. Jeung tina pirang-pirang bangawan susu anu henteu barobah
rasana. Jeung tina pirang-pirang bangawan arak anu ngeunah diinumna. Jeung tina pirang-pirang bangawan madu anu di bersihkeun.
Mun mah tutumpakan dina iyuh-iyuhna Sidrotil Muntaha 70 taun, mangka henteu bisa ka kurilingan eta Sidrotil Muntaha saking legana.
Ari buah Sidrotil Muntaha eta kaya-kaya gentong tanah Hajar. Jeung ari daunna Sidrotil Muntaha eta seperti ceuli-ceuli gajah. Ampir wae eta daun teh nuruban ka ieu umat.
Dina sapalihna riwayat, daun tina Sidrotil Muntaha teh ngiuhan ka sakabeh jalma. Dina tiap-tiap daun dina eta kayu aya malaikat, mangka eta Sidrotil Muntaha kaliputan ku rupa-rupa warna, sahingga teu kanyahoan naon eta teh.
Samangsa-mangsa ngaliputan hiji perkara tina "amrulloh", mangka barobah eta Sidrotil Muntaha.
Dina sapalihna riwayat deui, Sidrotil Muntaha teh pindah rupa jadi yakut jeung zabarjad, mangka moal kawasa hiji jalma nyipatan kana eta Sidrotil Muntaha tina alusna Sidrotil Muntaha.
Dina eta Sidrotil Muntaha aya kasur tina emas.
Dina asalna, Sidrotil Muntaha aya opat bangawan. Dua bangawan anu sifatna batin, dua bangawan deui anu dohir.
Teras ngadawuh Kanjeng Nabi: "Bangawan-bangawan naon ieu teh, heh Jibril?".
Diwaler ku Malaikat Jibril: "Anapon bangawan anu dua anu bangsa batin eta ayana di sorga. Ari dua deui anu bangsa dohir eta bangawan Nil jeung bangawan Purot".
Dina sapalihna riwayat dicarioskeun, saenya-enyana Kanjeng Nabi ningal Malaikat Jibril nalika di Sidrotil Muntaha kagungan 600 jangjang. Saban-saban jangjang eta temen-temen nutupan kana pajajahan. Gumelar tina eta jangjang perkara-perkara anu sararae, nyaeta inten mutiara jeung yakut, tina perkara anu henteu uninga anging Alloh Ta'ala.
-
TALAGA KAUTSAR
ka Talaga Kautsar, tuluy lebet ka sorga.
Nalika anjeuna lebet ka sorga, di lebetna teh pinuh ku kani'matan anu panon can pernah ningali, ceuli can pernah ngarungu, jeung henteu bisa dibayangkeun ku hate hiji jalma.
Di dinya Nabi saw ninggal kana tulisan luhur panto:
"Ari Shidqoh Eta Ditikelkeun Kalawan Sapuluh, Ari Ngahutangkeun Eta Kalawan Dalapan Belas".
Tidinya Kangjeng Nabi ngadawuh: "Ya Jibril, naon sababna ari nganjukeun make leuwih utama tinimbang shodakoh?".
Diwaler ku Malaikat Jibril: "Karana anu menta eta lolobana di manehna masih bogaen keneh. Ari anu nginjeum mah tara nginjeum anging tina sabab butuh".
Teras Nabi saw angkat deui. Anjeuna ninggal pirang-pirang bangawan tina cai susu anu rasana henteu robah, jeung bangawan tina arak anu ngeunah keur anu ngarinumna. Sarta pirang-pirang bangawan tina madu anu murni.
Di eta sorga Kanjeng Nabi mendakan dalima anu gedena lir ibarat kulit-kulit onta anu di momotan, sarta manuk-manukna sagede-gede onta bukhoti.
Mangka tumaros Abu Bakar Shidiq ka Kanjeng Nabi nalika ngahikayat anjeuna ka Abu bakar: "Ya Rosululloh, naha eta manuk teh sok dianggo nini'matan di Sorga?".
Ngadawuh Kanjeng Nabi: "Kaula ngadahar kana manuk anu leuwih ni'mat. Jeung saenya-enyana kaula ngarep-ngarep anjeun bisa ngadahar kana eta manuk".
Kanjeng Nabi ningal Talaga Kautsar dua sisi-sisina aya kubah-kubah tina inten anu gedé anu bolong. Ari tanah eta talaga tina kasturi anu meleber seungit.
-
NARAKA
Di eta naraka pinuh ku bebendon jeung panundung sarta siksaan Alloh Ta'ala.
Lamun dialungkeun kajero naraka batu jeung beusi, yakti ancurna.
Di eta naraka Nabi saw ningal aya kaom anu ngadaharan bangke, mangka ngadawuh Kanjeng Nabi: "Saha maranehna teh, ya Jibril?".
Ngadawuh Malaikat Jibril: "Eta teh jalma anu sok ngadahar daging jalma".
-
MALAIKAT MALIK NGAJAGA NARAKA
Ari Malaikat Malik teh saperti lalaki anu haseum budi. Katempo kaambekannana teh tina pameunteuna.
Teras Kanjeng Nabi uluk salam ka Malaikat Malik, tapi kalakah ditulakan eta naraka payuneun Kanjeng Nabi .
-
DITAEKEUNANA NABI SAW KA MUSTAWA
Salajengna ti Sidrotul Muntaha Nabi saw ditaekeun ka Mustawa.
Nalika anjeuna naek, mangka ngaliputan mega. Dina eta mega aya sagala rupaning warna. Mangka Malaikat Jibril manderikeun maneh teu nyarengan Nabi saw. Terus Kanjeng Nabi naek nyalira dugi ka Mustawa.
Di eta tempat nguping Kanjeng Nabi kana gerétna Qolam. Sarta ningal Kanjeng Nabi ka hiji lalaki anu teuteuleuman dina cahaya 'Arasy.
Mangka ngadawuh Kanjeng Nabi: "Saha ieu teh, naha malaikat?".
Teras diwaler: "Sanes".
Teras Kanjeng Nabi naros deui: "Naha ieu teh nabi?".
Diwaler deui: "Sanes".
Naros deui Kanjeng Nabi: "Saha atuh?".
Mangka aya nu ngawaler: "Ieu teh lalaki anu di dunyana lisanna teh baseuh bae ku dzikir ka Alloh, sareng hatena terus cumantel ka masjid, sareng henteu carekeun indung bapana sama sekali".
-
TEPANGNA NABI SAW SARENG ALLAH SWT DI MUSTAWA
Mangka ngadawuh Alloh Ta'ala ka Kanjeng Nabi: "Heh Muhammad!".
Ngawaler Kanjeng Nabi: "Sun kaula nun, ieu abdi, aya pikersaeun naon, Ya Rob".
Ngadawuh Alloh Ta'ala: "Pek geura menta maneh!".
Teras ngadawuh Kanjeng Nabi: "Satemenna Gusti ngajantenkeun Nabi Ibrohim kakasih Salira, sareng maparin Gusti ka anjeuna karajaan anu ageung. Sareng ngajak nyarios Gusti ka Nabi Musa. Sareng maparin Gusti ka Nabi Daud kana karajaan anu ageung, sareng ngaleuleuskeun Gusti ka Nabi Daud kana beusi, sarta nalukkeun Gusti pikeun Nabi Daud kana gunung-gunung. Sareng maparin Gusti ka Nabi Sulaeman kana karajaan anu ageung, sareng nalukkeun Gusti pikeun Nabi Sulaeman kana Jin sareng jalma-jalma sareng Syetan-syetan.
Sareng nalukkeun Gusti kangge Nabi Sulaeman kana pirang-pirang angin. Sareng maparin Gusti ka anjeuna kana karajaan anu henteu dipaparinkeun ka hiji
jalma oge ti saba'dana anjeuna. Sareng ngalungsurkeun Gusti ka nabi Sulaeman kana Toret sareng injil. Sareng ngajantenkeun Gusti ka Nabi 'Isa tiasa nyageurkeun ka anu lolong, sareng kanu corob, sareng tiasa ngahirupkeun deui Nabi 'Isa
kanu maot ku idzin Gusti, sareng ngaraksa ka anjeuna oge ka ibuna tina syetan anu dirajam sahingga henteu aya jalan ka syetan kana ngagoda ka Nabi 'Isa sareng ibuna".
Dina Kitab Taorot ditulis Allah swt ngadawuh: "Geus ngajadikeun Kami ka maneh kana pangkat Habiballoh (kakasih Alloh). Jeung Kami ngutus ka maneh pikeun jalma-jalma sakabehna, halna kanu ngabubungah jeung nyingsieunan, jeung ngajembarkeun Kami ka maneh kana dada maneh. Jeung ngagugurkeun Kami ti maneh kana dosa maneh. Jeung ngangkat Kami ka maneh kana gelar maneh henteu disebut Kami anging disebut ngaran maneh sarta ngaran Kami. Jeung ngajadikeun Kami ka umat maneh kana pangalus-alusna umat di antara jalma-jalma. Jeung ngajadikeun Kami ka umat maneh kana umat anu nengah-nengah. Jeung ngajadikeun Kami ka umat maneh umat-umat anu ti hareula jeung anu ti palaneuri. Jeung ngajadikeun Kami ka umat maneh yen henteu meunang ka maranehna khutbah sahinga kudu nyaraksian heula kana saenya-enyana maneh ieu Abdi Kami jeung Utusan Kami. Jeung ngajadikeun Kami ti sawareh umat maneh kana pirang-pirang kaom hate-hatena teh pirang-pirang wadah elmu. Jeung ngajadikeun Kami ka maneh kana pangheulana nabi kabeh didambelna jeung pangakhirna diutusna, jeung pangheulana jalma dihukuman ka manehannana. Jeung Kami mere ka maneh "Sab'al Matsaani", anu henteu mikeun kana eta Sab'al Matsaani ka hiji nabi oge memeh maneh. Jeung Kami ge mere ka maneh kana pirang-pirang tungtung surat Al-Baqoroh tina gudang handapeun arasy, anu henteu dibikeun ka hiji nabi ge samemeh maneh. Jeung mere Kami ka maneh Talaga Kautsar. Jeung mere kami ka maneh kana 8 perkara, nyaeta ⑴ Islam (salamet), ⑵ Hijrah (pindah tinu goreng kanu alus, ⑶ Jihad (merangan nafsu angkara mungkar) ⑷ Sidiq (bener), ⑸ Shoum (puasa bulan Romdon), ⑹ Bil Ma'ruf (marentah kalawan ka alusan), ⑺ Nahi Mungkar (nyegah kana kagorengan), ⑻ Sholat jeung Dzikir. Jeung ngahampura Kami kanu te musyrik ka Kami ti umat maneh oge kana hiji perkara anu ngaruksak".
-
BULAK-BALIKNA NABI SAW KA ALLAH SWT NYUHUNKEUN DIPAPARINAN KARINGENAN DINA SHOLAT
Tidinya katingal deui Malaikat Jibril nuju nungtun kana panangannana. Mangka mulih Kanjeng Nabi bari gagancangan.
Satibana dongkap kana tempat Nabi
Ibrohim as, anjeuna te nyarios naon-naon ka Kanjeng Nabi saw.
Satibana dongkap kana tempat Nabi Musa as, anjeuna ngadawuh: "Ari anjeun eta pangsae-saena rencang".
Teras ngadawuh deui: "Naon anu dipidamel ku anjeun, heh Muhammad? Naon anu di pardukeun
ku Alloh Ta'ala ka anjeun sareng ka umat anjeun?".
Mangka ngadawuh Kanjeng Nabi : "Mardukeun Alloh Ta'ala ka kaula sareng umat kaula kana 50 sholatan dina saban-saban sadinten sawengi".
Ngadawuh deui nabi Musa as: "Mulih deui bae anjeun ka Pangeran anjeun, teras suhunkeun kaentengan ka Mantena ti anjeun sareng umat anjeun, karana saenya-enyana umat anjeun moal kuat kana eta 50 sholatan. Saenya-enyana kaula enggeus nyoba ka jalma-jalma samemeh anjeun, sareng nyoba kaula ka Bani Isro'il, sareng ngakal-ngakal kaula ka Bani Isro'il kalawan pameakan akal-akal kana sahandapeun ti ieu, mangka apes maranehannana tina sahandapeun ti ieu sareng ninggalkeun kana eta perkara. Kari-kari umat anjeun eta leuwih lemah jasad-jasadna, sareng badan-badana sareng hate-hatena sareng panon-panona, sareng ceuli-ceulina".
Teras ngaleret Kanjeng Nabi saw ka Malaikat Jibril halna nyuhunkeun permusyawarahan. Mangka isyarah Kanjeng Nabi kahartieun ku Malaikat Jibril.
Mangka ngadawuh Malaikat Jibril: "Sumuhun, saena mah mulih deui bae".
Mangka mulih deui Kanjeng Nabi bari gagancangan sahinga dugi kana tangkal kayu tea. Mangka ngaliputan ka Kanjeng Nabi mega, sareng ngajungkel Kanjeng Nabi halna sujud.
Teras unjukan Kanjeng Nabi: "Nun Gusti Pangeran abdi, mugi ngahampangkeun Gusti ka umat abdi, karana saestuna umat abdi eta pangapes-apesna umat".
Mangka ngadawuh Alloh Ta'ala: "Ngagugurkeun Kami ka umat maneh kana 5 shalatan".
Saterasna ti eta ngabulen mega kana salirana Kanjeng Nabi, teras mulih ka nabi Musa as.
Mangka ngadawuh Kangjeng Nabi: "Ngagugurkeun Alloh Ta'ala ti kaula kana 5 sholatan".
Lajeng ngadawuh Nabi Musa as: "Mulih deui bae ka Pangeran anjeun teras suhunkeun ka entengan deui ka Mantena. Karana saenya-enyana umat anjeun eta moal kuateun keneh kana diturunkeun sakitu mah".
Mangka henteu eureun-eureun bulak-balik Kanjeng Nabi antara Nabi Musa sareng Pangerannana.
Mangka nurunkeun Alloh Ta'ala ti Kanjeng Nabi lima-lima, saahingga ngadawuh Alloh Ta'ala: "Heh Muhammad!".
Unjukan Kanjeng Nabi: "Sumuhun ieu abdi seja tumut sareng ngakhodaman ka Salira Gusti".
Ngadawuh Alloh Ta'ala: "Eta kabehna teh 5 sholatan dina saban-saban poe jeung peuting. Ari saban-saban sholat ditikel kalawan 10, mangka anu 5 teh sarua jeung 50 sholatan. Jeung moal diganti ucapan mungguh Kami, jeung moal disalin kitab Kami. Saha jalma anu neja kana kaalusan tuluy henteu migawe kana eta kaalusan, mangka dituliskeun ka manehna 1 kaalusan. Lamun migawe manehanana kana kaalusan, mangka dituliskeun kalawan 10 kaalusan. Jeung saha anu neja kana kagorengan, tuluy eta kagorengan henteu dipigawe ku manehannana, mangka henteu dituliskeun eta
kagorengan ka manehannana sanajan
1 kagorengan ge. Terus lamun mah maranehna migawe kagorengan, mangka dituliskeun eta ka gorengan ku 1 kagorengan".
-
MULIHNA NABI SAW TI MUSTAWA LUNGSUR KA LANGIT DUNYA
Tidinya Nabi saw ngawartoskeun ka Nabi Musa.
Teras ngadawuh deui Nabi Musa as: "Mulih deui
bae ka Pangeran anjeun, teras suhunkeun deui karingan. Saenyana umat anjeun eta moal kuateun ku sakitu mah".
Ngadawuh Kanjeng Nabi: "Parantos bulak-balik kaula ka Pangeran kaula, sahingga kaula ngarasa isin ka mantena. Ayeuna mah kaula rido bae sareng pasrah".
Tidinya aya anu ngagero: "Saenya-enyana geus ngaluluskeun Kami kana kaparduan Kami, jeung geus ngahampangkeun Kami ka abdi-abdi kami!".
Mangka ngadawuh Nabi Musa as ka Kanjeng Nabi saw: "Pek geura lungsur anjeun kalayan ngucap bismillaah".
Salajengna teu pati-pati ngalangkung Kanjeng Nabi ka pagolongan malaikat, anging nyarios kudu ngadawamkeun anjeuna kalawan diserot.
Dina hiji riwayat mah dicarioskeun yen Nabi saw kudu marentahkeun ka umatna
kalawan diserot.
Teras lungsur Kanjeng Nabi, sarta ngadawuh ka Malaika Jibril: "Henteu datang kaula ka ahli langit, anging ngabageakeun sadayana ka kaula sareng ngajak seuri ka kaula salian anu saurang. Kaula uluk salam ka aranjeuna sarta ngajawab kana salam
kaula sarta ngabageakeun ka kaula, sareng ngadu'akeun ka kaula. Halna anu henteu seuri ka kaula, eta teh saha?".
Mangka ngadawuh Malaikat Jibril: "Eta teh Malaikat Malik juru konci naraka. Ari anjeuna mah henteu kantos seuri ti kawit di damel. Upami anjeuna kantos seuri ka saha bae, mangka tangtos seuri anjeuna ka salira".
Salajengna samangsa lungsur Kanjeng Nabi ka langit dunya, anjeuna mendakan haseup nu kandel sareng ngadangu sora-sora anu ngaguruh.
Ngadawuh anjeuna: "Naon ari eta, heh Jibril?".
Ngawaler Malaikat Jibril: "Eta teh syetan-syetan anu ngaraliud luhureun panon-panona anak Adam anu henteu tapakur kana ieu karajaan langit sareng bumi. Lamun
henteu aya eta syayatiin (syetan-syetan), mangka pasti naringali Bani Adam kana kaanehan-kaanehan ieu karajaan".
-
PENDAKNA NABI SAW JEUNG ONTAN-ONTAN SAWANGSULNA ANJEUNA MULIH TI LANGIT
Samangsa mapah Kanjeng Nabi ka eta ontan-ontan, mangka ngaradat eta ontan-ontan pating kulinting, pating jarerit sarta eta ontan-ontan pada pebencar.
Sareng ngalangkung Kanjeng Nabi kana golongan hiji bani anu kaleungitan hiji onta anu pabencar, sarta eta onta-onta teh geus dikumpulkeun deui ku maranehna, mangka salam Kanjeng Nabi ka maranehna.
Ngomong salah saurang ti maranehna: "Ieu teh asa sora Muhammad?".
Tidinya teras Kanjeng Nabi nyumpingan ka sahabat-sahabatna samemeh shubuh di kota Mekah.
-
NGABOHONGKEUNANA URANG QURESY KANA ISRONA NABI SAW
Tidinya ngaliwat Abu Jahal musuh Alloh sarta diuk caketeun Kanjeng Nabi.
Teras ngomong manehna ka Kanjeng Nabi kaya-kaya ngaguguyonkeun: "Cik coba, sugan aya deui dongeng naon ayeuna?".
Ngadawuh Kanjeng Nabi: "Sumuhun aya".
Ceuk Abu Jahal: "Dongeng naon?".
Dawuhan Kanjeng Nabi: "Diisrokeunana abdi dina peuting tadi".
Ceuk Abu Jahal: "Kamana?".
Ngadawuh Kanjeng Nabi: "Ka Baetul Muqodas, Mang".
Ceuk Abu Jahal: "Gening enjing-enjing keneh geus aya di dieu deui?".
Ngadawuh Kanjeng Nabi: "Sumuhun".
Abu Jahal henteu nembongkeun yen manehannana ngabohongkeun alatan sieun Kanjeng Nabi henteu kersaeun nyarioskeun, mangka ngomong Abu Jahal: "Kumaha mun kaula ngageroan jalma sina ngumpul ngadengekeun dongeng anjeun seperti anu geus diomongkeun ku anjeun ka kaula?".
Dawuhan Kanjeng Nabi: "Kantenan mangga".
Ceuk Abu Jahal: "Heh Bani Ka'ab bin Lu-ay, kadarieu sarerea!".
Teras pinuh eta tempat dariuk ngariung Kanjeng Nabi.
Ceuk Abu Jahal: "Coba pok geura nyarita anjeun kana perkara anu tadi geus didongengkeun ka kaula".
Teras ngadawuh Kanjeng Nabi saw: "Saleresna kaula teh di isrokeun dina peuting tadi".
Ceuk kaom anu ngariung: "Kamana?".
Ngadawuh Kanjeng Nabi: "Ka Baetul Muqodas".
Ceuk eta kaom: "Gening enjing-enjing tos aya di dieu deui?".
Ngadawuh Kanjeng Nabi: "Leres".
Teras di antara eta kaom aya anu keprok, kekecrek jeung aya anu nyabakan sirahna, alatan ngarasa kaget. Jeung ngaguruh eta kaom ngaranggap piraku.
-
DIGELARANANA ABU BAKAR KU JENENGAN AS-SIDIQ
Tidinya ngadawuh Sayyidi Abu bakar: "Heh Mut'im, kacida gorengna eta omongan ka dulur anjeun teh, ngawiwirang. Kanyahokeun ka anjeun jeung ka Ibnu Akhika, saestuna kaula nyaksian Muhammad eta bener".
Teras eta kaom nyararita: "Heh Muhammad, coba gambarkeun ku anjeun sipat Baetal Muqodas ka urang kabeh, kumaha adegannana sareng kumaha tingkahna sareng kumaha caketna ti gunung", ti ieu kaom aya anu kantos nyaba ka Baetal mukodas.
Mangka paralak Kanjeng Nabi nyipatan ka maranehannana kana adeganana jeng tingkahna,jeng kana deketna ti gunung eta Baetul Muqodas, kalawan henteu eureun-eureun Kanjeng Nabi nyipatan Baetal Muqodas, sahingga anjeuna ngaraos saliru, bingung Kanjeng Nabi anu henteu kantos bingung sapertos ieu alatan babarina anjeuna nyipatan Baitul Muqodas kalawan gampang, kaya-kaya eta Baitul Muqodas didatangkeun kapayuneunana, sahingga tembong katingal eta Baetal Muqodas aya sadeukeuteun ti bumi 'Aqil atawa 'Iqol.
Ngomong deui eta kaom: "Cing sabaraha lawangna eta Baetul muqodas?".
Kanjeng Nabi henteu kantos ngetang kana lawang-lawang di Baitul Muqodas, tapi anjeuna tumandang ningali kana eta lawang-lawang. Teras dietang salawang-salawangna, sareng ngawartoskeun ka eta kaom.
Tidinya Abu Bakar nyarios: "Bener anjeun, bener anjeun. Nyakseni kaula saenyana anjeun eta utusan Alloh".
Ceuk eta kaom: "Anapon ari sipat Baetul muqodas eta demi Alloh nyata pisan benerna".
Teras nyarita eta kaom ka Abu Bakar: "Naha anjeun ngabenerkeun ka Muhammad, kana saenya-enyana anjeuna indit peuting tadi ka Baetal Muqodas jeung geus datang deui memeh subuh?".
Ngadawuh Abu Bakar: "Enya, saenya-enyana kaula yakti ngabenerkeun ka Muhammad dina perkara anu leuwih jauh ti kitu, ngabenerkeun kaula ka anjeuna kalawan berita langit dina waktu saisuk-isuk atawa sasore-sore".
Ku alatan ayana kitu, di jenengan Abu bakar teh aya As-Sidiq (Jalma anu banget benerna).
-
NOLAKNA URANG QURESY KANA BUKTI BENERNA ISRO
Teras ngadawuh Kanjeng Nabi: "Datang kaula ka ontan-ontan Bani Roha anu geus kaleungitan onta. Eta onta ditareangan. Tuluy kaula nepi kana tempat rereb maranehna, jeung henteu aya dina eta tempat rereb saurang oge jalma. Ari pek teh
kaula ningali wadah cai, mangka tuluy nginum kaula tina eta wadah. Terus nepi kaula kana ontan-ontan hiji Bani dina hiji tempat. Jeung dina eta ontan-ontan teh aya onta anu beureum. Dina tarang eta onta aya warna alus anu hideung jeung anu anu bodas.
Barang kaula datang palebah eta ontan-ontan, mangka ngaradat jeung ngagurubug eta onta bereum jeung pabencar. Tuluy kaula nepi ka ontan-ontan ti hiji Bani anu di tanah tan'im. Ngawal ka eta ontan-ontan teh onta
anu kulawu. Kana eta onta teh aya siga tapak nyagap, anu hideung jeung aya warna alus anu hideung duanana. Tah eta ontan-ontan anu panggih di Tan'im teh bakal datang
ka aranjeun ti Saniah".
Cek kaom-kaom: "Iraha dongkapna eta ontan-ontan?".
Ngadawuh Kanjeng Nabi: "Dina dinten rebo".
-
NABI SAW DIPITNAH JADI TUKANG SIHIR
Arah-arah eta du'a, mangka disengker panon poe sahingga daratang ontan-ontan dina waktu tos langkung sajam.
Teras pada nyalamperkeun urang Quresy kana eta ontan-ontan.
Ceuk urang Quresy: "Naha anjeun kaleungitan onta?".
Ceuk ontan-ontan: "Enya".
Pada ngariwayatkeun para rowi yen naranyakeun urang Quresy kana ontan-ontan anu sejena.
Ceuk urang Quresy: "Naha papisah onta aranjeun anu beureum?".
Diwaler: "Enya".
Ceuk urang Quresy deui: "Naha di aranjeun aya wadah dieusian cai?".
Cek hiji lalaki: "Kaula demi Alloh nyimpen dina eta wadah. Henteu aya saurang oge ti kaula anu nginum jeung mahekeun kana taneh".
Tidinya urang Quresy pada nuding ka Kanjeng Nabi geus migawe sihir.
Cek kapir Quresy: "Bener Wuled (jalma anu mimiti nuding sihir ka Kanjeng Nabi)".
Tidinya Alloh swt nurunkeun ayat anu sundana kieu: "Jeung henteu ngajadikeun Kami kana titingalian 'alam malakut anu Kami ningalikeun ka maneh anging jadi fitnah ka jalma-jalma.
-
P A N U T U P
Mugi Rohmat Allah salalawasna ka Kanjeng Nabi Muhammad sareng ka para kulawargana sareng kasadaya sahabatna kalawan Rohmat sareng Kasalametan nu saseueur-seueurna.
Kalawan nyebat "alhamdulillah" mangka ieu risalah ditutup ku puja-puji ka Allah swt.
-
T a m a t


text:
Asmarandana
Asmarandana ngarupakeun tembang pupuh nu ngagambarkeun rasa sikep kahirupan di Buana atawa Bumi alam. Pupuh téh jumlahna 7 padalisan. Guru wilangan jeung guru laguna nyaéta 81, 8a, 8o/e, 8i/a, 7i/a, 8u, 8a
Conto tembang[édit | sunting sumber]
- Eling-eling mangka eling
- Rumingkang di bumi alam
- Darma wawayangan bae
- Raga taya pangawasa
- Lamun kasasar lampah
- Nafsu nu matak kaduhung
- Badan anu katempuhan
-
- Eling-eling masing eling
- Di dunya urang ngumbara
- Laku lampah nu utama
- Asih ka papada jalma
- Ucap tekad reujeung lampah
- Tingkah polah sing merenah
- Runtut rukun sauyunan
- Hirup jucung panggih jeung kamulyaan
Sumber rujukan[édit | sunting sumber]
- Tujuh Welas Pupuh, ti Sundanét.com
Tumbu kaluar[édit | sunting sumber]
- Tembang Buhun Pupuh 17, ti Kusnét


text:
Raja Saudi Arabia
Raja Saudi Arabia nyaéta pupuhu nagara jeung pamingpin absolut Saudi Arabia. Anjeunna mibanda tugas salaku pupuhu Monarki Saudi—Wangsa Saud. Sang Raja disebat Panjaga Dua Masjid Suci (خادم الحرمين الشريفين). Gelar éta, nu nandakeun yurisdiksi Saudi Arabia kana Masjidil Haram di Mekkah jeung Masjid Nabawi di Madinah. Gelar éta ogé ngagantikeun gelar nu saméméhna (Nu Mulia (صاحب الجلالة) dina 1986.
Daptar eusi
Kadudukan sah[édit | sunting sumber]
Saudi Arabia ngagunakeun Hukum Islam sarta dinyatakeun salaku Nagara Islam, tapi raloba umat Islam nu ninggal kakawassan katurunan (héréditér) mangrupa sistem pamaréntahan nu teu saluyu jeung Islam.[2]
Peran lian[édit | sunting sumber]
Raja Saudi Arabia ogv dianggap salaku Pamingpin Wangsa Saud jeung Perdana Mentri. Putra Makuta minangka "Députi Perdana Mentri."
Raja Saudi Arabia (1932–Ayeuna)[édit | sunting sumber]
Panji Karajaan[édit | sunting sumber]
Panji Karajaan kasusun ti hiji bandéra héjo, kalawan kalimah Basa Arab sarta hiji pedang nu warnana bodas. Kalawan lammbang nasional diwarnaan emas di bagian handap katuhu.
Kalimahna nyaéta syahadat, dina panulisan Thuluth.
- لا إله إلا الله محمد رسول الله
- lā ’ilāha ’illa-llāh muḥammadun rasūlu-llāh
- "Teu aya deui Pangéran anging Gusti Allah sareng Nabi Muhammad éta utusan Allah"
Rujukan[édit | sunting sumber]
- ↑ Kings of the World – Rich Living Monarchs and their Royal Residences
- ↑ Rabasa, Angel (2004). The Muslim world after 9/11, Rand Corporation.


text: 1Geus rek katilu kalina ieu, simkuring niat nganjang deui teh. Ceuk Kitab: Hiji perkara kakara sah lamun kasaksian ku duaan atawa tiluan. 2Basa simkuring nganjang kadua kalina, jelema-jelema anu ngalalampahkeun dosa teh, — kitu deui nu sejen-sejenna salian ti eta — ku simkuring geus diwawadian. Ayeuna oge, sajeroning pajauh keneh rek diwawadian deui. Sabab engke mah mun nganjang deui, saha bae ge nu salah mah moal aya anu dihampura deui. 3Ku aranjeun baris kanyahoan yen simkuring enya-enya ngemban timbalan Al Masih. Baris karasa yen mayunan aranjeun teh, Al Masih moal nembongkeun kalemahan, tangtu nembongkeun kakawasaan. 4Bareto, beunang disalib soteh bawaning ku diapeskeun. Tapi ku kawasaning Allah, ayeuna, Al Masih teh jumeneng. Simkuring sapara kanca oge, milu apes ka Anjeunna; tapi ku kawasaning Allah bakal hirup bareng jeung Anjeunna, supaya aranjeun oge mareunang mangpa'atna. 5Pek pariksa diri, na aranjeun teh boga iman kapercayaan atawa henteu? Yakin atawa henteu yen aranjeun teh disarengan ku Isa Al Masih? Lamun teu yakin, tetela aranjeun moal tahan uji. 6Mungguh simkuring mah, sabatur-batur, taya nu mungkir ti Gusti. 7Mugi-mugi Allah ngersakeun aranjeun ulah nepi ka nyieun kasalahan. Lain dumeh simkuring hayang katangar tahan uji, ieu mah hayang supaya aranjeun hararade kalakuan, najan simkuring katembongna siga henteu tahan uji. 8Teu kaduga simkuring mah ngalawan kana kayaktian teh, kaduga soteh ngalampahkeunana. 9Sanajan hengker, ari aranjeun kuat mah simkuring bungah. Dipangnedakeun pisan malar aranjeun bisa ngahontal kasampurnaan. 10Pangna simkuring nyuratan ti anggalna, malar ari geus jol datang ka aranjeun ulah kungsi ngagunakeun kakerasan. Sabab dipaparin wewenang ku Gusti oge, lain pikeun ngaruntagkeun, tapi pikeun ngomean hirup aranjeun. 11Dulur-dulur! Sakieu bae heula. Sabisa-bisa usahakeun ngahontal kasampurnaan tea. Masing akur pada batur sarta hirup masing repeh-rapih. Mugi-mugi Allah nu jadi sumbering asih jeung asaling karapihan, nyarengan hirup aranjeun. 12Sing silih ajenan jeung silih doakeun. Aya salam ti sakumna dulur-dulur anu saiman. 13Mugi-mugi aranjeun ginanjar sih kurnia Isa Al Masih, Gusti Jungjunan urang, mendak welas asihing Allah, di jero katunggalan Ruh Allah.


text: 1Unggal jelema kudu nurut ka pamarentahna, nu nyekel kakawasaan. Sabab kakawasaan teh kabeh ge asal ti Allah. Pamarentah nu keur ngadeg, eta geus kersaning Allah. 2Ku sabab eta, bahula ka pamarentah teh, sarua jeung ngalawan pangersa Allah; anu ngalawanna, tinangtu dihukum. 3Pamarentah teh, pikeun rayat nu hade mah, teu matak sieun; kajaba pikeun nu jahat. Malar ulah sieun ku kakawasaanana, urang kudu bener, supaya jadi pujieun pamarentah. 4Aranjeunna teh kawula Allah anu baris nangtayungan ka urang. Matak sieun soteh pikeun nu jahat; sabab kakawasaan pamarentah teh, moal tambuh-tambuh; tur sapagodos jeung pangersa Allah, nya eta pikeun nibankeun hukuman ti Mantenna ka jelema anu jahat. 5Ku sabab eta,urang wajib nurut ka pamarentah. Lain samata-mata malar salamet bae, pangpangna mah,lantaran geus wajibna kudu bener lalampahan. 6Jaba ti eta, urang teh wajib mayar pajeg, ngingetkeun aranjeunna teh kawula Allah tea, anu ngatur rayat. 7Sakur anu diwajibkeun kudu dicumponan: Iuran bayar ka nu narik iuran; pajeg bayar ka nu wajib narik pajeg; ka nu pantes dipiajrih kudu ajrih; ka nu pantes dihormat kudu hormat. 8Ka itu ka ieu oge, ulah aya hutang, kajaba ti hutang budi. Hartina, kudu nyaahan. Sabab jelema anu nyaahan teh, hartina, nyumponan hukum Toret. 9Cek Toret: ‘Maneh ulah jinah. Maneh ulah maehan. Maneh ulah maling. Maneh ulah kabongroy ku barang batur.’ Ieu kabeh, kitu deui saeusining Toret, ari inti sarina mah nyoko dina timbalan nu kieu ungelna: ‘Kudu nyaah ka batur, lir ka awak sorangan.’ 10Nu nyaahan mah, pamohalan nyieun kagorengan ka batur. Tah eta sababna, pangna nu gede kanyaahna kasebut geus nekanan hukum Toret teh. 11Eta teh wajib pikeun urang. Sabab ku aranjeun oge tangtu karasa, yen jaman kiwari teh geus nitih kana wanci nyaring. Sabab kasalametan nu ti Allah geus beuki leuwih deukeut bae, tibatan bareto-bareto. 12Peuting geus meh beak, geus tereh beurang. Kalakuan-kalakuan jahat anu biasa dilampahkeun popoekan geus kudu ditinggalkeun, geus kudu sadia saged keur baranggawe dina waktu caang. 13Kudu pantes nya lampah sakumaha pantesna ti beurang. Beurang teh ulah dipake balakecrakan, ulah dipake mamabokan, ulah dipake rucah ngumbar sahwat, ulah dipake pasea, jeung ulah dipake sirik pidik. 14Diri urang sakujur, ti luhur sausap rambut ti handap sahibas dampal, jadikeun abdi Al Masih. Ulah migusti karep badani, nu kahayangna ngalajur napsu.


text:
Huntu
Huntu mangrupakeun wangun anu aya dina rahang kalolobaan vertebrata. Guna huntu anu utama nyaéta pikeun nyewir/nyoéh jeung ngagayem dahareun, sarta, di sababaraha sato hususna karnivora, pikeun jogol atawa mertahankeun hirup.
Huntu téh kaasup salah sahiji ciri pangbéda pikeun spésiés-spésiés mamalia katut fosilna. Para ahli paléontologi migunakeun huntu pikeun nangtukeun spésiés fosil katut pancakakina, kusabab bentuk huntu mah luyu jeung kadaharan mangkelukna. Pikeun conto, dahareun tina tutuwuhan mah hésé dicerna, ku kituna hérbivora boga loba geraham pikeun ngagayem. Sabalikna, karnivora nu kadaharanana daging butuh sihung pikeun maéhan jeung nyewiran daging.
Béda jeung manusa nu huntuna mekar jadi dua sét sapanjang hirupna (diphyodont), sasatoan mah aya nu monophyodont, aya ogé anu polyphyodont. Hiu, pikeun conto, huntuna téh jadi unggal dua minggu. Béda deui jeung sato pangokos, huntu sato golongan ieu mah huntuna terus-terusan tumuwuh, sahingga kudu salawasna dipaké ngokosan.
Huntu manusa[édit | sunting sumber]
Manusa kaasup diphyodont, nu hartina ngalaman dua hambalan kamekaran huntu sapanjang hirupna. Sét kahiji (huntu "susu" atawa "primér") ilaharna mah mimiti bijil dina umur genep bulan, najan aya ogé nu geus katémbong huntuna ti saprak dibabarkeun Huntu susu ieu lobana dua puluh nu sumebar rata sapanjang kuadran baham. Unggal kuadran lima huntu mibanda:
Kamekaran huntu[édit | sunting sumber]
Aya tilu hambalan dina kamekaran émbrionik huntu: Hambalan Bud, Hambalan Cap, jeung Hambalan Bell. Hambalan Bud dimimitian dina minggu katujuh kahirupan jero kandungan.
Kanyataan ngeunaan huntu sasatoan[édit | sunting sumber]
- Huntu séri rodénsia terus tumuwuh sapanjang hirupna.
- Huntu répril jeung hiu terus-terusan ganti; buhaya ganti huntu leuwih ti opat puluh kali sapanjang hirupna.
- Gading gajah mangrupakeun huntu husus pikeun ngali dahareun jeung tarung.
- Kuya jeung penyu mah teu huntuan.
- Huntu kuda bisa dipaké pikeun ngira-ngira umur satona.
Tumbu kaluar[édit | sunting sumber]
- An overview of dental anatomy
- Tips for healthier teeth
- A website on teeth
- Tooth eruption chart
- Stories from people who have grown a third set of teeth
- New Technology to Regrow Teeth - Azonano.com


text:
Anu resep Carita Lucu bahasa sunda hayu ayeuna mah urang ngabodor bareng admin kabeneran orang sunda ti Sukabumi haha tah sookklah
Geus dua minggu Epot jualan baso ngareupeun imahna. Bubuhan di kampung, nu meuli téh langka. Salila dua minggu dagang, Ngan ukur Nini Uti wungkul nu meuli téh, éta ogé pédah nyiram wé cenah, sieun orokna ngacay majarkeun téh! (teuing reuneuh ku saha? *ngarérét kanu maca)
Nyaho dagangannna réhé, Epot meunang akal sangkan loba nu meuli, manéhna masang plang nu aya tulisan: "ANYEUNA MAYAR, ISUK HARATIS!" cenah. Teu kungsi lila, nu meuli ngantri, ti Mimiti pa érté, wa haji, ma'emeh, si Kardun, Ki madro'i, Nini Uti nu keur reuneuh ogé aya. (masih bingung, teuing reuneuh ku saha? *ngarérét deui kanu maca)
Poé éta kabéh nu meuli malayar. Isukna, daratang deui bari mesen paloba-loba da pikir maranéhna haratis téa. Sanggeus réngsé dalahar, Epot nagihan hiji-hiji. "har?! cenah haratis?" Ceuk pa érté jeung nu séjéna. "dinten anyeuna mah mayar gan, pan haratis sotéh isukan, sidik dina plang ogé 'ANYEUNA MAYAR, ISUK HARATIS!" Ceuk Epot ngajéntrékeun. teu burung kabéhanana malayar najan bari kukulutus ogé. ngan si Nini anu di haratiskeun téh pédah keur kakandungan. (tp teuing reuneuh ku saha?? *ngalieuk kanu maca)
Isukanna, maranéhna daratang deui, mesen paloba-loba da cenah anyeuna mah haratis, réngsé dalahar, Epot nagihan deui. "na ari manéh sarpot??! ceuk manéh kamari mayar anyeuna haratis!!" Ceuk Wa Haji nu kabeneran teu mawa duit da di sangkana haratis téa. "heuheuy deuh, saur saha anyeuna haratis, tuh tingal ku uwa plangna 'ANYEUNA MAYAR ISUK HARATIS!'" Témbal epot bari nunjuk kana plang. "aéh geuning heueuh" Ceuk Wa Haji jiganu bingung. Kapaksa kabéhan malayar, Ngan Nini Uti deui nu bener-bener di haratiskeun téh. "nuhun Cepot nya basona, keur si Utun bisi ngelay, leres teu yank??" Ceuk si Nini bari ngadilak kanu maca.......
(boa-boa si Nini reuneuh téh ku.... *ngarérét deui ku juru mata kanu maca)
Kulantaran kamari nagih hutang ka Epot teu hasil, kapaksa poé ieu Wa Haji mawa saurang jawara pikeun maksa Epot sangkan mayar sakabéh hutang-hutangna. "pot, wahayna poé ieu anjeun kudu ngalunasan hutang-hutang anjeun!" Ceuk Wa Haji teges naker. "aduh hapunten wa, abdi teu acan tiasa mayar dinten anyeuna mah nun" Jawab Epot ngalengis pikarunyaeun. "hmmm!! kapaksa kuring maké cara lain! baron, kahareup!" Ceuk Wa Haji bari ngarérét ka jawara nu boga ngaran Baron. Jleg, Jleg, Si Baron anu boga pangawakan jangkung gedé, beungeut pinuh ku codét tur kumis baplang sangadulang, ngaléngkah ka hareupeun Epot. Bari leungeun di tekuk kana gado, Teu antaparah..... pok manéhna nyarita. "idiiiihhhh mang copeeett eh, mang epoooootttt,,, bayar doooonggg, kalo engga nanti sama ékeu di sdoooooottt,, croooooottt" Cenah, bari bujur di gitek-gitek kawas éntog nu rék ngendog.
Budak téh keur meujeuh lucu-lucuna, tirilik kaditu, tiririk kadieu matak gereget anu nempo. Sholéh, najan euweuh indung bapana, tara rungsing, komo deui jejebris ménta jajan mah, asa pamohalan teuing. dina barangdahar ogé istuning sakapanggihna, atawa sapaméréana ti batur.
Pabeubeurang manéhna ulin sorangan, nyo'o balon meunang manggih ti sisi solokan. Béda jeung budak jalma, beunghar nu sapopoé ulin jeung mangrupa kaulinan anu aralus, marahal. Tong boroning momobilan anu alus, dalah baju ogé manéhna mah tara katempo ganti-ganti acan. éta jeung éta wé unggal poé. Balon téh di toélan, sakapeung katajong teu kahaja, Tuluy di udag deui bari sakapeung di gégél jiganu gemes. Harita kaayaan rada ceudeum, angin ngagelebug gedé naker, éta balon anu keur di ulinkeun hiber ka bawa angin, tuluy ragrag kana sumur nu teu jauh ti manéhna. Heueuh dasar budak nu teu boga uteuk kawas urang, teu nyaho picalakaeun. Samarukna balon ragrag téh ngajak ulin meureun, na ari gajleng téh manéhna luncat kana jero sumur anu sakitu jerona, ngudag balon coco'oanna téa. Kaayaan keur sepi jempling euweuh jalma saurang-urang acan nu.ngadéngéeun manéhna jejeritan nepika lesna teu kadéngé deui. Hiks... (ké heula, Admin nyusut heula cimana nu ngalémbéréh tina ceuli..)
Tilu poé ti harita, kuring ngaliwat ka lebah dinya, léngkah kuring ngarandeg sabab aya hiliwir bau bangké nu nojos seukeut pisan kana irung. Sanggeus kapanggih timana asalna éta bau, "astagfirulloh??!!" Batin kuring bari mencrong ka jero sumur. Singkat carita éta layon ku kuring di angkat, tuluy di kubur sakumaha ilaharna. Da teu nyaho saha ngaranna, kapaksa dina tetengger kuburannana ku kuring di tulis saayana. "ANAK UCING" (Serieus pisan atuh maca téh!! :D)
Epot, Ocih jeung si Ucil keur ngantri bari nyarekelan piring hareupeun méja parasman di tempat tatanggana basa keur hajatan. Di hareupeun maranéhna, Aya saurang Nini-nini nu keur anteng ngocék-ngocék sayur sop. "énggal atuh ni, nu sanés tos cangkeuleun ngantosan, barina gé tos teu aya dagingan hayoh wé di kocék-kocék" Ceuk Epot bangun nu kesel. "nini mah lain néangan dagingna deuleu!" Témbal si Nini rada nyereng. "nya milarian naonna atuh hayoh wé di aduk-aduk?!" Pokna deui bari kerung. "nini keur néangan huntu palsu tadi rag-rag kana ieu sop!" Jawab Si Nini bari tuluy di rampaan ku leungeunna.
Pabeubeurang balik sakola, si Ucil langsung manggul karung jeung ngajingjing arit, geusan ngala parab keur domba kukutannana. Keur jongjon ngababad jukut di sisi walungan, Ngadadak si Ucil ngarandeg, beuteungna karasa kukurubukan ménta eusi, manéhna poho tadi balik sakola teu kungsi dahar heula. Panonna rurat-rérét ka sabudeureunana, sugan jeung sugan aya bubuahan nu bisa di dahar keur maraban cacing dina jero beuteungna. Barang ngarérét kana cai walungan, si Ucil curinghak. "anjir! Aya cau palid hiji euy! Lumayan lah keur ubar lapar!" Cenah, kituna téh bari buru-buru turun, tuluy ngagajleng kana leuwi néwak barang nu di sangkana cau téa. Barang gep di cekel, si Ucil langsung ngocéak. "jadddooolll!!! Panya aing cau, sia téh hég ngomong atuh, aing téh tai kituh lain cau!!" Pokna bari ti buburanyat hanjat deui.
Ucil: "wa, néng Rina aya?
Wa Haji: "nya deuk naon kitu nanyakeun anak déwék??
Ucil: "badé di ajak ameng wa..
Wa Haji: "euweuh, rék naon barina ogé sina ulin jeung manéh!
Ucil: "owh.. panya téh aya wa, boro uing geus nyiapkeun motor ninja, ngaboking réstoran jeung ngaborong martabak keur uwa.. (bari rék ngaléos)
Wa Haji: "aéh, tong di anggap serieus atuh jang, uwa mah da heureuy.. nyaiiii!! kadieu geulis, tuh si Aa Ucil rék ngajak ameng cenah..!!
Ucil: "teu sawios-wios wa, da abdi ogé heureuy nyarios kitu téh! (tuluy ngaléos bari ngaléng néng Rina)
Wa Haji: "@#%&???
Ucil: "ned, timana euy?
Juned: "geus apél ngan teu jadi..
Ucil: "euh geuning sarua jeung uing, rék apél teu jadi...
Juned: "naha manéh teu jadi?
Ucil: "karék ogé uing diuk jeung manéhna, éh aya jalma muka jandéla ti luar, uing kabur wé da bisi salakina euy.. ari manéh naha teu jadi ned?
Juned: "puguh urang gé karék rék asup tina jandela, nempo aya lalaki keur diuk dina sofa jeung manéhna, urang kabur da bisi salakina..
Ucil: "ari manéh apél ka saha kitu?
Juned: "Nini Uti...
Ucil: "geuning sarua.....
(tungtungna mah duanana ting haruleng..)
Saurang pilot tagiwur sabab kapal ngapungna leungit kasaimbangan. Keur ngurangan beban, si pilot miceun péstolna ka handap, tuluy miceun bedil panjangana, angger karasa beurat kénéh, ahirna si pilot miceun bomna nepika éta kapal karasa énténg tur bisa ngadarat sakumaha ilaharna. Êta pilot salamet, tuluy manéhna balik. Di satengahing jalan, manéhna nempo saurang budak keur ceurik bari ngagugulung bangké hayam. "ku naon ceurik jang?" Ceuk si Pilot nanya. "hayam abi paéh katinggang péstol ti luhur" Cenah jawabna. Si pilot ménta hampura ka éta budak tuluy leumpang deui sanggeus méré duit sababaraha lambar. Teu kungsi lila, manéhna nempo deui saurang budak keur ceurik bari ngagugulung embéna nu keur sakarat. "aya naon jang?" Tanyana deui panasaran. "ieu pa, embé abi katinggal bedil panjang ti luhur" Témbalna jiga nu sedih. Si Pilot ménta hampura, song méré duit sababaraha lambar tuluy manéhna leumpang deui. Teu jauh tidinya, manéhna nempo saurang budak nu keur seuri babarakatakan jiga nu meunang ka bungah. "jang, kunaon seuseurian??" Tanya si pilot bangun nu héran. "hahahahaha,, uing mah jagoan mang, tadi pas uing bersin, imah uing langsung ngabeledug!" Ceuk éta budak nu teu lian nyaéta si Ucil bari nunjuk imahna nu ancur paburantak.
Nini Uti: "geus timana jang, meni ginding kitu?
Ucil: "atos ameng ti bumi pa Lurah ni..
Nini Uti: "kawas nu wawuh wé ka pa lurah manéh?!
Ucil: "ih ari nini, panan pa lurah téh dulur uing!
Nini Uti: "baruk? kutantéh?! kakarék apal nini mah, kapi naon kitu ka pa lurah téh??
Ucil: "kieu ni pancakakina mah, Ucing uing téh anakna Ucing pa lurah.. (bari ngaléos)
Nini Uti: "@#%&?? nya ceuk aing ogé budak éta mah gelo..... (neureuy sisig)
Balik juma’ahan Epot langsung ka dapur, tuluy nyampeurkeun Ocih anu keur nyiksikan bawang dina talenan.
Ocih : kunaon kang, balik ti masjid teh halaka siga aya anu dipikiran...
Epot : heu’euh nyi, dina pikiran akang masih keneh ka ingetan isi hotbah tadi....
Ocih : naon kitu isi hotbahna kang?
Epot : masalah perkawinan nyi..
Ocih : tah kitu regepkeun ari kiayi hotbah teh, anu aya dina pikiran akang naon kitu ?
Epot : kieu nyi, asana mah nu hotbah teh nyebutkeun kieu yeuh “Mun Urang Geus Ngalaksanakeun Perkawinan Berarti Urang Teh Geus Ngalaksanakeun Setengah Tina Ajaran Agama Islam...” tah eta anu napel dina pikiran akang teh meni ngahiung keneh teh....
Ocih : terus..... naon kasimpulanana ?
Epot : kieu.. akang geus bisa manggihan jawabanana....
Ocih : naon ceuk akang ?
Epot : berarti.... akang kudu kawin sakali deui!, meh ajaran islam 100% ku akang kalaksanakeun, kumaha tah kinten2na nyai rido teu ? mun....
“Plaaak !!” Epot teu neruskeun ngomongna da kaburu tarangna dibabuk kutaleunan...... “kanu kitu mah mani sumangat siah ngaregepkeunana..!” hoak Ocih bari nulak cangkeng. Danil Maulana
TEKNIK NGALA BELUT
kahatur dulur nu resep ngala belut, aya sababaraha trik jitutitipan Ki Ihan, kanggo urang supados gampil, tur hasil ngalabelut mucekil...
salian ti ngurek, atanapi di setrum (cara lama), aya deui tehnik ngala belut nu hade. diantawisna :
1.NAKOLAN MANGKOK DI SISI GALENGAN SAWAH ATANAPIBALONG.
trik ieu lumayan jitu,kabuktosan ku ki Ihan basa nakolan mangkok ku sendok di sisi balong/sawah, belutna kalaluar marawa mangkok. marukan tukang baso ngaliwat...kantun diwadahan we belut nu nuju antri meser baso na.
2.NGAWURKEUN LEBU, ABU GOSOK, ATANAPI TIPUNG KAGALENGAN SAWAH ATANAPI BALONG.
trik ieu oge sae, mung rada karunya ka belutna, kalaluar menta pang niupkeun mata na nu kapeureungpeunan...bari niup mata belut, asupkeun we belutna kana wadah.
3.NGADAMEL STATUS FACEBOOK DI TENGAH SAWAH BALONG.
ieu ge lumayan gampil, mung hasilna teu seueur teuing, margi belut nu sok fesbuk an teu acan sadayana, eta oge pami belut natos berteman sareng urang, nu kaluar masihan koment atanapi jempol...nu matak cing seueur nga-add belut, teras ngadamel status weh nu hade.
4.NGADAMEL PACILINGAN DI SAPANJANG GALENG / SISIBALONG.
maksad na tiap aya nu miceun, pami pameget nu miceunna belut kalaluar da nyangka na aya batur nu nyampeur,kantun newak pan tos kaluar mah.pami istri nu nongkrong na, belut ge langsung kaluar.. belut bikang mah nyangka liang anyar,ngan biasa na mah nu kaluar belut jalu, kalaluar bari tos jegreg/hareuras.tapi awas, belut jalu nu cunihin mah sok langsung lebet norobos liang, tapi ulah hariwang, cara ngaluarkeunna mah kantun ngaminyak gorengan we sareng bumbu, antosan saja moge kaluar tumis belut...
Di sakola...
Guru: "cobi rina terangkeun hasil tugas penelitian hewan teh..
Rina: "muhun bu.. Hewan yg satu ini, dr bayi bernafas dgn insang karna hidup di air, tp stelah remaja dan dewasa dia bernafas dgn paru2 karna dia hdp di darat.
Guru: "hewan apakah itu?
Rina: "kodok bu..
Guru: "bagus.. coba usro..
Usro: "kalo binatang ini tdk pernah tua bu, stiap kulitnya akan keriput, dgn alamiah dia mengganti kulit tuanya dgn yg baru..
Guru: "hewan apakah itu?
Usro: "oray bu..
Guru: "bagus.. cik ucil..
Ucil: "sato yg satu ieu, blm ketauan sato bertelur atow beranak, sabab uing can manggihan endogna atow orokna.. sabab hese pisan di talitina sabab tempat cicing eta sato sok pipindahan.. kadang di kamar kadang di buruan.. jeung lg, stiap mau neliti eta sato kudu meunang ijin tinu boga tmptna bu.. kamari uing tilu kali nyoba, tilu kali oge uing di tampiling kunu boga tempat eta sato bu! Hikz..
Guru: "?????? hewan apa itu nak??
Ucil; "TONGO bu!
Guru: @#%&??!
Catatan : Cerita lucu ini di ambil di
Fanspage : Bobodoran Sunda Heureuy
Hak cipta : Kang Maman Sopyan


text:
Microsoft
Microsoft Corporation nyaéta salah sahiji parusahaan software pang agungna di saluruh jagad dunya.pusatna aya di Redmond, Washington, Amérika Serikat. nyaéta parusahaan pakakas lunak panggedé na di saluruh dunya (ku ayana 50.000 leuwih karyawan dina sasih Mei 2004)
Microsoft nyawalakeun, ngadamel, sareng ngalisensikeun loba jenisna bentuk Pakakas lembut (software) Produkna anu paling mohara nyaéta Microsoft Windows anu aya dina satiap komputer dimana mana di saluruh jagad dunya ieu.
Pakakas Produk jeung Organisasi[édit | sunting sumber]
Microsoft seeur ngajual pakakas lembut (software) . seeur tina produk éta dikemangkeun sacara kajéroan (internal) Contona Microsoft Basic, sababaraha produk dipésér ti pihak séjén terus dimerek deui ku Microsoft kanggo nyalurkeunna
Dina sasih April 2002 Microsoft ngarubah kaayaan organisasina jadi tujuh pilar nyaéta :
- Windows Client
- Information Worker
- Microsoft Business Solutions
- Server and Tools
- Mobile and Embedded Devices
- MSN
- Home and Entertaiment
Aya ogé unit bisnis Macintosh nu ngajadikeun Microsoft padamel Pakakas Lembut (Software) pangageungna di luar Apple nyalira